18:18 / 15.05.2018 2072 pdf Ўқиш режими + -\n1210. Ибн Умар розияллоҳу анҳумодан ривоят қилинади:\n«Ҳилолни кўрмагунингизча рўза тутманглар. Уни кўрмагунингизча оғиз очманглар. Агар сизлардан у булут билан тўсилиб қолса, ҳисобини қилинглар», дедилар».\n«Рамазондан олдин рўза тутманглар. У(ой)ни кўриб, рўза тутинглар ва уни кўриб, очинглар. Агар сизлардан булут-ла тўсилиб қолса, ўттиз кунни тамомланглар», дейилган.\n«Агар сизлардан булут-ла тўсилиб қолса, Шаъбонни ўттиз (кун)ни тамомланглар», дейилган.\n«Агар сизлардан булут-ла тўсилиб қолса, ўттиз кун рўза тутинглар», дейилган.\nШарҳ: Ушбу ривоятлардан Рамазон ойининг бошланиши ва тамом бўлиши Рамазон ва Шаввол ойи ҳилолларини кўриш билан собит бўлиши таъкидланмоқда.\nШунингдек, мабодо табиий шароитлар ноқулай келиб, янги ойни кўриш имкони бўлмай қолса, Рамазондан олдинги Шаъбон ойи тўлиқ ўттиз кунга етказилиб, кейинги кундан Рамазони шарифнинг биринчи куни бошланади. Худди шу каби, Рамазон ойининг йигирма тўққизинчи куни Шаввол ойи ҳилолини кўришга ҳаракат қилинади. Агар ҳилол кўринса, рўза тугагани ва эртасига ийд эканлиги эълон қилинади. Мабодо ҳилол кўринмаса, ўттизинчи кун ҳам рўза тутилиб, кейин ийд қилинади.\nАйни шу хилда амал қилиш борлиқни яратган Аллоҳ таолонинг иродасига мувофиқ равишда ойни белгилашдир. Айни шу ишни мусулмонларгина амалга оширадилар. Улар йилнинг ўн икки ойини ҳисоблашни ҳам ҳилолни кўриб бошлайдилар, ҳилолни кўриб, унинг тамом бўлганини эътиборга оладилар. Ойнинг ер куррасига ва ундаги мавжудотларга, жумладан, инсонга ҳам ўз таъсирини ўтказиши ҳаммага маълум. Шундай экан, нима учун ойларни ҳисоблашда унинг таъсири бўлмаслиги керак?\nЭнди мусулмонлардан бошқаларнинг ой ҳисобида мантиқ бор ёки йўқ эканлигини бир ўйлаб кўрайлик. Бир йил, балки бир неча йил олдин қайси ойнинг қачон бошланишини белгилаб қўйиб, ўша кунни ойнинг охири, ўртаси ёки бошқа пайти бўлишига қарамай, «ой боши» деб аташлари мантиққа тўғри келадими? Албатта, тўғри келмайди.\nШунинг учун фақат мусулмонча ой ҳисобинигина тўғри ва табиий, дея оламиз. Вақт ҳисобига ойни ўлчов қилиб олишда кўплаб ҳикматлар бор.\nАввало, ой борлиқдаги энг катта аломатдан бири ҳисобланади. Ўшандай катта аломатни кўриб, рўза тутишни бошлаш ва тамомлаш бу муҳим ишда ҳамма нарса очиқ-ойдин бўлишини, ҳеч ким ва ҳеч қандай тараф унга ўзгартириш кирита олмаслигини таъминлайди. Ҳамма бандалар баробар бўлиб, улар Аллоҳнинг амри бўлмиш рўзани бошлаш ёки тамомлаш учун Аллоҳнинг ана шу буюк белгисига – ойга қараб турадилар.\nИккинчидан, ой йилида янги йил ўн икки кун олдинга сурилиб келади. Шунинг учун ҳам ҳар йилги Рамазон ойи аввалгисидан ўн икки кун олдин келади. Шу тариқа ўттиз уч йил давомида йилнинг ҳамма вақтида Рамазон рўзаси тутилади. Бу эса турли шароитда рўза тутишни таъминлайди. Бир минтақада доим қулай, бошқасида эса доимо ноқулай шароитга тўғри келиб қолмайди.\nУчинчидан, ойни кўриб, рўза тутиш ва очиш барча мусулмонлар учун баробар ҳукм бўлиб, бу уларнинг бирликлари рамзи ҳамдир. Яна бошқа ҳикматлар ҳам кўп. Лекин ҳақиқий ҳикматларини Аллоҳ таолонинг Ўзи билади.\n1211. Яна ўша кишидан ривоят қилинади:\n«Албатта, биз уммий умматмиз, ёзмаймиз ҳам, ҳисобламаймиз ҳам. Ой мана бундай, мана бундай бўлур», дедилар.\nЯъни бир марта йигирма тўққиз, бир марта ўттиз, (демоқчилар)».\nШарҳ: «Уммий» дегани «онадан туғилгандек, ўқиш-ёзишни ўрганмай юрган» деган маънони билдиради. Пайғамбаримиз соллаллоҳу алайҳи васалламнинг «ёзмаймиз» деганлари ўша пайтдаги арабларнинг умумий ҳолини эътиборга олиб айтилгандир. Аслида эса араблар ичида ўша вақтда ҳам ўқиш-ёзишни биладиган кишилар бўлганлиги маълум ва машҳур. Ана шу оз сонли кишилардан баъзиларининг Қуръони Каримни Пайғамбаримиз соллаллоҳу алайҳи васалламнинг ҳузурларида ёзиб борганликлари ҳам собит ҳақиқатдир.\nПайғамбаримиз соллаллоҳу алайҳи васаллам «ҳисобламаймиз» деган сўзни мунажжимлик ҳисобларини эътиборга олган ҳолда айтганлар.\nШунингдек, бу ҳадиси шарифдан ой баъзида йигирма тўққиз кун, баъзида ўттиз кун бўлишини билиб оламиз. Пайғамбаримиз соллаллоҳу алайҳи васаллам буни икки қўлларининг бармоқлари билан ишора қилиб англатганлар. Бир марта ўнта бармоқларини уч марта қайта-қайта кўрсатиб, ўттиз кунни, иккинчи мартасида икки марта тўлиқ ва бир марта бир бармоқларини букиб, йигирма тўққизни ифода қилганлар.\n1212. Умму Салама розияллоҳу анҳодан ривоят қилинади:\n«Набий соллаллоҳу алайҳи васаллам бир ойга хотинларидан ийло қилдилар. Йигирма тўққиз кун ўтгандан сўнг эса эрталаб (ёки кечқурун) кирдилар. Шунда у зотга:\n«Сиз бир ой кирмасликка қасам ичган эдингиз?» дейилди. У зот:\n«Ой йигирма тўққиз кун (ҳам) бўлади», дедилар».\n«Сўнгра Набий соллаллоҳу алайҳи васаллам икки қўлларини уч марта – икки мартасида ҳамма бармоқларини, учинчисида эса тўққиз бармоқни букиб кўрсатдилар», деган жумлани зиёда қилган.\nШарҳ: «Ийло» сўзи шариатда эркак кишининг маълум вақт хотини олдига кирмаслик ва унга яқинлик қилмаслик ҳақида қасам ичишини англатади.\nПайғамбаримиз соллаллоҳу алайҳи васаллам Рамазон ойида оналаримиз розияллоҳу анҳоларнинг олдиларига бир ой давомида кирмасликка қасам ичганлар. Йигирма тўққиз кун улардан бирорталарининг ҳам олдиларига кирмаганлар.\nСўнгра эса мана шу ривоятда баён қилинганидек, кириб келганлар. Шунда «Бир ой ўттиз кун бўлади-ку. Нима учун бир ойга ийло қилган Расулуллоҳ соллаллоҳу алайҳи васаллам у муддат тамом бўлмасдан, аёллари олдига кириб келдилар?» деган савол пайдо бўлган. Баъзи кишилар буни Пайғамбаримиз соллаллоҳу алайҳи васалламга эслатганларида У зот ой гоҳида йигирма тўққиз кун бўлишини, ўша ой йигирма тўққиз кунлик бўлганлиги туфайли бир ойга қилган ийлолари бузилмаганини билдирганлар.\nДемак, Рамазон ойи ҳам гоҳида йигирма тўққиз, гоҳида ўттиз кун бўлар экан. Буни эса ҳилолни кўриш билан аниқланади.\n1213. Абу Бакра розияллоҳу анҳудан ривоят іилинади:\n«Икки ийд ойлари – Рамазон ва Зулҳижжа (биргаликда) нуқсонли бўлмас», дедилар».\nШарҳ: Уламоларимиз ушбу ҳадиси шарифнинг маъноси ҳақида бир неча хил таъвиллар айтганлар. Биз ўрганаётган ушбу бобга тегишли таъвилда эса икки ийд ойлари – Рамазон ва Зулҳижжа бир йилда баробарига нуқсонли, яъни йигирма тўққиз кунлик бўлмаслиги айтилган. Бири йигирма тўққиз кунлик бўлиши мумкин, лекин иккаласи ҳам баробар бўлмайди.\n17:40 / 15.05.2018 1422\n789 05:00 / 11.01.2017\nИслом динида quotЛайлат улқадрquot ndash Қадр кечаси улуғланиши барчага аён ҳақиқат. Ушбу муборак кечани мусулмонлар алоҳида орзиқиб кутадилар, бу кечада алоҳида давоми...\n807 05:00 / 13.01.2017\n1417 05:00 / 11.01.2017


Аҳоли мурожаатларини ҳал қилиш учун «Тезкор штаблар» ташкил этилмоқда – Газета.uz\nФото: Президент Халқ қабулхонаси.\nLotinchada 4 август 2021, 14:35 Жамият\n23 июль куни президент Шавкат Мирзиёев раислигида аҳоли мурожаатлари билан ишлаш тизимини янгича ташкил қилиш чора-тадбирлари бўйича видеоселектор йиғилиши ўтказилган эди. Унда вилоят, туман ва шаҳар ҳокимлари бир ҳафтада икки кунни фуқароларни қабул қилишга ажратиши, шунингдек, ҳокимликларда кунлик қабул йўлга қўйилиши белгиланди.\n«Ҳар бир ҳокимнинг кабинети „халқ қабулхонаси“ бўлади. Мурожаатларни кўриб, нималарга эътибор қилиш бўйича ҳар бир раҳбарнинг стратегияси бўлиши керак», — деган эди президент.\nПрезидент Халқ қабулхонасининг «Газета.uz»га маълум қилишича, белгиланган вазифалар ижросини таъминлаш мақсадида, республиканинг барча ҳудудларида вилоят, туман ва шаҳар ҳокимлари, уларнинг тегишли ўринбосарлари, вилоят бошқарма ва ташкилотлари раҳбарлари, секторлар раҳбарлари ҳамда аҳоли мурожаатлари билан ишлаш бўйича масъул ходимлар учун махсус ўқув семинарлар ташкил этилмоқда.\nЖойларда аҳоли мурожаатлари билан ишлаш тизимини янгича ташкил этиш бўйича ҳокимликлар қошида «Тезкор штаб«лар тузиляпти. Вилоят ҳокими «Тезкор штаб» фаолиятига умумий раҳбарлик қилади, белгиланган вазифалар ҳамда топшириқ ва тавсиялар ижросини таъминлайди, сайёр ва шахсий қабуллар ўтказади.\nШунингдек, штаблар таркибига мутасадди ташкилотлардан буйруқ асосида ижрочи ходим ажратилади. Штабнинг ижро ҳужжатларини электрон базага киритиш учун 4 та компьютер ва 4 та принтер ҳамда 4 та ходима ажратилди. Тузилган далолатномалар бўйича маълумотлар Халқ қабулхонасига ва вилоят штабига ўз вақтида тақдим этилиши керак.\n«Тезкор штаб» гуруҳи мурожаатларни электрон базасига киритади, корхоналар томонидан қайта ўрганилган мурожаатлар тўғрисидаги далолатномалар ва фуқароларнинг тушунтириш ҳамда миннатдорчилик хатлари бўйича кунлик маълумотларни йиғади. Натижада ушбу кўрсаткичлар ҳаққонийлигини Халқ қабулхоналари мудир ва мутахассислари ўрганган ҳолда ҳужжатлар йиғиб борилади.\n«Ҳоким кабинети „халқ қабулхонаси“ бўлади» — президент 24 июл 2021, 10:17


Ҳарф танимас болалар ҳам "Халқ сўзи" ўқисин!\nАндижон вилояти Асака туманидаги биринчи синф ўқувчилари газета ва журналларга мажбуран обуна қилинмоқда, дейди шу туманда яшовчи ўзини Нўъмонжон деб таништирган ота-оналардан бири:\n- Фарзандим биринчи синфга борди. Ҳозир "газетага обуна қиламиз" деб биздан 10 минг сўмдан йиғиб олишди. Болам энди биринчи синфга борди¸ у ҳали ўқишни билмайдику! Шундай деб айтсак¸ ўқитувчилар бизга обуна мажбурий деб айтди¸ дейди суҳбатдош.\nСуҳбатдошга кўра¸ синф раҳбарларига юқоридан “Обуна учун мана бунча пул топширишинглар керак” деб айтилган ва улар бу топшириқни бажаришга тиришмоқдалар.\nОзодликка маълум бўлишича¸ нафақат ўқувчи¸ балки ўқитувчилар ҳам давлат матбуоти нашрига обуна бўлишга мажбурланмоқда.\nАндижон вилоятида яшовчи ўқитувчи Равшан Содиқовга кўра, даврий нашрларга мажбурий обуна ўқитувчиларга малол келмоқда:\n- Фақат ойликка кун кўрувчи ўқитувчининг чўнтагига зарар. Иккинчидан, обуна қилинган “Халқ сўзи” газетаси ўқишга арзимайди. Бу ўқитувчиларнинг ойлигини баракасини учираяпти, дейди Равшан Содиқов.\nКўзи ожизлар ҳам обунага мажбурланмоқда\nЖиззах вилоятидаги кўзи ожиз ногиронлардан бири исми сир сақланишини сўраган ҳолда Озодликка мурожаат қилиб¸ газеталарга обуна қилиш учун пенсиясидан пул олиб қолинганидан шикоят қилди:\n- Бизнинг брайл ëзувида чоп қилинадиган “Бир сафда” деган журналимиз бор. Икки ойда бир чиқадиган бу журналимизга обуна бўлганмиз иш жойидан. Лекин нега мен “Халқ сўзи” газетасига ҳам обуна бўлишим керак, буни тушунмадим. Идорамиз бошлиғига бу ҳақда айтсам, қўшниларга овоз чиқариб ўқиттиринг, дейди. Бу нима майнавозчилик¸ кўзи ожиз одамнинг устидан кулиш эмасми бу, дейди жиззахлик кўзи ожиз ногирон.\nUznews.net Интернет нашри ҳам Жиззах вилооятининг Дўстлик туманида яшовчи шизофрения ташхиси қўйилган 38 яшар руҳий касалнинг пенсиясидан обунага чегириб қолишаëтгани ҳақида ëзди.\nОзодликка маълум бўлишича¸ ногиронлар нафақаларидан обуна учун пул чегириб қолиш амалиëти бошқа вилоятларда ҳам кузатилмоқда.\nОддий ўзбекистонликлар таъкидича¸ “мажбурий обуна” амалиёти энг аввало пенсионерларга нисбатан қўлланилади.\nХоразмнинг Мухомон қишлоғида яшовчи пенсионер аёл Назира опа Эшчонованинг Озодликка айтишича, ҳар йилги обуна мавсумида почта ходимлари тумандаги деярли барча пенсионерларни камида иккита газета ёки журналга обуна бўлишга мажбур қилишади.\n- Ҳукумат газетасига мажбурий обуна қилади. Кейин яна ўзингиз хоҳлаб бошқа бир газетага обуна бўлишингиз керак, дейди хоразмлик пенсионер аёл.\nМамлакатдаги барча идора ва ташкилот ишчи хизматлари даврий нашрларга мажбурий тарзда обуна қилинмоқда¸ дейди “Матбуот тарқатувчи” давлат ширкатидаги Озодлик манбаси:\n- Ҳар битта идорага разнарядка берганмиз обуна учун. Бу разнарядка ижтимоий аҳамиятга эга бўлган “Халқ сўзи” ва “Ўзбекистон овози” газеталарига обунани назарда тутади. Разнарядка бажарилиши юзасидан ҳар ўн кунда мажлис ўтказиб турибмиз¸ дейди Озодлик манбаси.\nСуҳбатдошга кўра¸ ҳар битта бюджет ташкилоти¸ энг аввало ҳукумат газетаси, партиялар газеталари, ундан сўнг эса¸ ўз мутахассислиги бўйича газеталарга обуна бўлиши шарт.\nМажбурий обуна ўзбекистонлик истеъмолчилар ҳуқуқлари бузилишининг яққол намунаси сифатида кўрилади.\nЎзбекистондаги мавжуд қонунларга кўра, истеъмолчини газета-журналларга обуна бўлишга мажбурлаш мумкин эмас.


Мавҳум келажак остонасидаги Афғонистон | Interpress.uz\nБош саҳифаДолзарбМавҳум келажак остонасидаги Афғонистон\nМавҳум келажак остонасидаги Афғонистон\n14:04 | 31-05-2021\nАфғонистонни АҚШ ва унинг иттифоқчилари ҳарбийлари ҳали буткул тарк этмасидан туриб, вазият чигаллашиб бормоқда. Айни пайтда мамлакатнинг 34 та вилоятидан 18 тасида ҳукумат кучлари ва «Толибон» жангарилари ўртасида шиддатли тўқнашувлар кетмоқда. Иккинчи томондан, масъулиятни ҳеч ким зиммасига олишни истамаётган қўпорувчилик ҳаракатлари сезиларли даражада кўпайди ва бунинг оқибатида бегуноҳ одамлар ҳалок бўлмоқда.\nМамлакатдаги хунрезликларда хориж ҳарбийларини айблаб келаётган «Толибон» ҳаракати яқинда қўшни давлатларга мурожаат қилиб, америкаликларнинг ҳарбий базасини ҳудудларига жойлаштирмасликка чақирди. Бу даъват Покистон, Қирғзистон, Тожикистон ва Ўзбекистон ҳукуматига қаратилгани таъкидланмоқда. «Биз қўшни мамлакатлардан бу борада бирон-бир имконият тақдим этмасликни ва бундай қадам ташламасликни сўраймиз. Худо кўрсатмасин, агар бунга йўл қўйилса, бу тарихий хато ва шармандалик бўлади», — дейди толиблар вакилидан бири.\nЎз навбатида Афғонистон ҳукумати Покистон раҳбариятига мурожаат қилиб, Исломободни мамлакат ҳудудидаги «Толибон» базасини ёпиш борасида «амалий қадам» ташлашга ҳамда АҚШ ва НАТО кучлари мамлакатдан чиқиб кетганидан сўнг жангариларни қўллаб-қувватламасликка чақирди.\n«Мамлакатимизнинг талаби ҳаммага аё. Биз биламизки, террорчиларнинг Покистонда базаси бор ва улар ушбу давлат томонидан қўллаб-қувватланмоқда», — дейди бу ҳақда афғон ҳукумати вакили Дава Хон Менапал. Унга кўра, президент Ашраф Ғани таъкидлаганидек, Исломобод террорчиларга молиявий ёрдам кўрсатмоқда ва моддий-техник таъминот жиҳатдан қўллаб-қувватламоқда.\nПокистон томони бу айбловларни кескин рад этиб келмоқда. Май ойининг ўрталарида расмий Исломобод вакили баёнот билан чиқиб, Афғонистон ҳукуматининг бу каби асоссиз айблари икки қардош мамлакат ўртасидаги ишонч ва алоқаларга путур етказиши мумкинлигини маълум қилди.\nРасмий Кабул эса сиёсий ислоҳотларни давом эттирмоқда. Хусусан, июн ойининг биринчи ҳафтасида Афғонистон Олий давлат кенгаши ўз фаолиятини бошлайди. Кенгаш мамлакатнинг нафақат ички, балки ташқи энг долзарб муаммоларига ечим топиш билан шуғулланади. Шунинг билан бирга, унинг қарори билан юқори лавозимга мансабдор шахслар тайинланади. Кенгаш таркиби камида 21 сиёсатчидан иборат бўлиши ҳамда улардан 4 ўрин аёлларга берилиши таъкидланмоқда.\nБританиянинг “The Sun” нашрига кўра, иттифоқчилар қўшини Афғонистонни буткул тарк этмайди. Жумладан, НАТОнинг бир неча юз ҳарбий хизматчилари афғон заминида тинчликни сақлаш борасидаги ишларини давом эттираверади. Шунингдек, Кабул аэропортини қўриқлаш ва хавфсизликни таъминлаш Туркия гарнизони зиммасига юкланиши, 600 нафардан иборат Америка денгиз пиёдалари Вашингтоннинг Афғонистон пойтахтидаги элчихонасини қўриқлаш учун қолдирилади.\nАвстралия эса афғон заминидан НАТО ва АҚШ ҳарбийлари чиқиб кетганидан сўнг фуқаролари ҳаёти хавф остида қолишидан хавотир олиб, Кабулдаги элчихонасини ёпишга қарор қилди. Австралия ҳукумати бу вақтинчалик чора эканини маълум қилган бўлса, Афғонистон ҳукумати Канберрани ташвишга тушмасликка чақириб, миллий армия «Толибон» жангариларини пойтахтга йўлатмасликка қодир эканига ишонтиришга уринган.\nХуллас, қўшни Афғонистонни эртага нима кутаётганини ҳеч ким аниқ айта олмаяпти. Энг асосий тахмин сифатида, ҳукумат ва «Толибон» ўртасида катта кўламдаги уруш бошланиб кетиши, бу вазиятдан мамлакат ҳудудидаги бошқа террорчи гуруҳлар ҳам фойдаланиб қолишга уринишлари, натижада, жафокаш афғон замини яна олов ичида қолиши таъкидланмоқда. Расмий Кабулнинг вазият назоратда бўлиши ҳақидаги баёнотларига ҳатто АҚШ ва НАТО бўйича унинг иттифоқчилари ҳам тўлиқ ишонмаяпти. Минг-минглаб мазлум афғонлар эса айни пайтда бомба ва миналар ёмғири остида қолган уйларини ташлаб бошқа ҳудудлардан бошпана излаб чиқиб кетмоқда…


«Манчестер Юнайтед» тарихидаги энг яхши мураббийлар ТОП-5 » Скачать музыку бесплатно новинки музыки 2016-2017\n«Манчестер Юнайтед» тарихидаги энг яхши мураббийлар ТОП-5\nКомментариев: 0 Просмотров: 140 Дата: 12-03-2016, 12:54 Гранд жамоалар тарихидаги энг яхши мураббийлар туркумидаги мақолаларимизни давом эттирамиз. Бу сафар Англиянинг энг кўп чемпиони бўлган «Манчестер Юнайтед» жамоаси тарихидаги энг яхши мураббийлар бешлигини тузиб чиқдик.5. Томми Дохерти (Шотландия) Бошқарган даври: 1972-1977 Натижаси: 228 ўйин, 107 ғалаба, 56 дуранг, 65 мағлубият. Тўплар нисбати: 333-252 Ютуғи: Англия кубоги (1) «Юнайтед» Басби даври тугаганидан кейин совринлар борасида инқироз кўчасига кириб қолди. Дохерти «қизил иблислар»ни 5 йил мобайнида бошқарди ва бор йўғи бир марта Англия кубогида муваффақият қозонди. Бироқ ана шу ягона соврин ҳам унинг «МЮ» тарихидаги энг яхши мураббийлар бешлигига кириши учун етарли бўлди. Айтганча унинг даврида жамоа Англия қуйи дивизионига тушиб кетганлигини ҳам қўшимча қилиб ўтиш лозим.4. Рон Аткинсон (Англия) Бошқарган даври: 1981-1986 Натижаси: 292 ўйин, 146 ғалаба, 79 дуранг, 67 мағлубият. Тўплар нисбати: 461-266 Ютуқлари: Англия кубоги (2), Англия суперкубоги (1) Аткинсон 80-йилларнинг бошида «қизил иблислар» бошқарувини ўз қўлига олди. У «Юнайтед» билан 5 йил ичида 2 бора мамлакат кубогида ва бир марта суперкубогида муваффақият қозонди. Бироқ Рон Манчестерликларни мамлакат чемпиони қила олмади. Шу боис ҳам 1986-йилда ўз ўрнини Фергюсонга бўшатиб беришга мажбур бўлди.3. Эрнест Мангнелл (Англия) Бошқарган даври: 1903-1912 Натижаси: 373 ўйин. 202 ғалаба, 76 дуранг, 95 мағлубият. Тўплар нисбати: 700-476 Ютуқлари: Англия чемпиони (2), Англия кубоги (1), Англия суперкубоги (2) Мангнелл «МЮ»га илк ютуқларни тақдим қилган мутахассис ҳисобланади. У жамоани 9 мавсум давомида бошқарди. «Қизил иблислар» Эрнест даврида икки марта Англия чемпиони бўлишди ва бир мартадан кубок ҳамда суперкубокда зафар қучишди. Магнелл жамоадан кетганидан кейин клуб 30 йилдан ошиқ вақт мобайнида бирорта ҳам совринни қўлга кирита олмади.2. Мэтт Басби (Шотландия) Бошқарган даври: 1945-1969, 1970-1971 Натижаси: 1141 ўйин, 576 ғалаба, 266 дуранг, 299 мағлубият. Тўплар нисбати: 2324-1586 Ютуқлари: Англия чемпиони (5), Англия кубоги (2), Англия суперкубоги (5), Чемпионлар кубоги (1) II жаҳон уруши тугаганидан сўнг жамоа бош мураббийлигига Басби келди ва у «Юнайтед»ни нафақат Англияда, ҳаттоки Европада ҳам энг кучли жамоага айлантирди. Унинг мураббийлигидаги 25 йилда «қизил иблислар» 5 мартадан Англия чемпионлиги ва суперкубогини қўлга киритди. 2 бора мамлакат кубогида зафар қучди ва 1968 йили Чемпионлар кубогида муваффақият қозонди. Ўшанда жамоани «Басби болалари» дея аташарди.1. Алекс Фергюсон (Шотландия) Бошқарган даври: 1986-2013 Натижаси: 1500 ўйин, 895 ғалаба, 338 дуранг, 267 мағлубият. Тўплар нисбати: 2769-1365. Ютуқлари: Англия чемпиони (13), Англия кубоги (5), Англия лига кубоги (4), Англия суперкубоги (10), Чемпионлар лигаси (2), Кубок Эгалари кубоги (1), УЭФА суперкубоги (1), Қитъалараро кубоги (1), Клублар ўртасидаги жаҳон чемпиони (1) Фергюсон жаҳон футболидаги энг яхши мураббий ҳисобланади. Унинг бошқарувидаги 27 йил давомида «Юнайтед» Премьер лигада 13 марта чемпионликни тантана қилди. Чемпионлар лигасида икки марта зафар қучди. Умумий ҳисобда Сер Алекс клуб билан 38 та турнирнг бош совринига сазовор бўлди. Унинг коллекциясида 9 хил мусобақанинг кубоклари мавжуд. Бундай натижани ҳар қандай мураббий ҳам фақатгина орзу қилиши мумкин холос.Факт: «Манчестер Юнайтед» бутун тарихи мобайнида 62 та мусобақада зафар қучган. Ана шу совринларнинг 51 таси икки буюк шотланд Басби ва Фергюссон даврида қўлга киритилган.Фурқат Юсупов - деб хабар бермоқда Stadion.uz нашри.


Ўзбекистон — Minbar\nозодликдан маҳрум этилган ёки умрбод қамоқ жазосини ўтаётган Ўзбекистонлик аёллар билан тегишли суҳбатлар ўтказилган ва фарзандларини ... аёллар билан тегишли суҳбатлар ўтказилган ва фарзандларини Ўзбекистонга олиб келиш бўйича уларнинг розиликлари олинган. Таъкидлаш ...\n19/09/2019 Ё ҳаёт, ё мамот\nкомпаниясининг етакчи мутахассислари Стив Кинг ва Доминик Слейд Ўзбекистондаги халқ таълими тизимини таҳлил қилди, деб хабар бермоқда ХТВ ... раҳбариятига тақдим этилган. ХТВ ахборот хизмати хабарида экспертлар Ўзбекистонда ўқитувчилар мавқеи тобора ўсиб бораётганини, ўқувчилар ва ...\nтўлдиришган ёки паспортнинг ўзи йўқ (йўқолган ва атай бекитилган). Ўзбекистоннинг Россиядаги консулликларида муҳожирларнинг шахсини тасдиқловчи ... ҳисоблаётгани маълум бўлади. Тутқун муҳожирларнинг энг катта қисми Ўзбекистонликлар. Улар орасида аёллар ҳам бор. Биз суҳбатлашган аёллар ...\nфарқлироқ содир бўлди. Раменский туманида дарахт арралаётган Ўзбекистонлик ишчининг устига қарағай қулаб, муҳожир воқеа жойида ҳалок ... жазоси берилишига айлантириш бўйича қонун лойиҳасини тайёрлашган. Ўзбекистон: ҳар бешинчи киши пул ўтказмалари ҳисобига яшамоқда Ўзбекистондаги ...\nЖССТ: Ўзбекистонда ҳар йили 700 дан ортиқ эркак ва 600 га яқин аёл ўзини ўлдиради\nЎзбекистонда кунига учдан зиёд одам ўзини ўлдиради. Аёлларга қараганда эркаклар кўпроқ ўз жонига қасд қилади. Маълум бўлишича, бундан Мирзиёев ... олдини олиш чоралари бўйича топшириқлар ҳам берган. Бу ҳақда яқинда Ўзбекистон Хотин-қизлар қўмитасининг янги раисаси маълум қилган. Энг сўнгги ...\nбир йил ичида қўшни республикалар, жумладан, Ўзбекистонда доллар нархининг ошиши манзарасида Қирғизистон ички бозорида бу валюта қиймати деярли бирдек мувозанатда ушлаб турилгани кузатилади. ... Шу тариқа миллий валютани долларга нисбатан нархини ушлаб туради. "Ўзбекистонда доллар нархининг ошиши давлатнинг валюталарни либерилизациялаш ...\nЎзбекистон Тожикистон орқали Хитойга ўз экспорт молларини юбориб кўрмоқда. 10 август куни Термиз шаҳридан Ўзбекистон – Тожикистон – Хитой йўналишида ... Centr» логистика терминалидан юк ортган жами 6 та автомобил Термиз (Ўзбекистон) – Душанбе, Ваҳдат, Кўлоб, Қалъаи Хумб, Хоруғ, Кулма (Тожикистон) ...\nЎзбекистонда илк бор Гастрономик туризм ассоциацияси очилди. Ассоциация Ўзбекистоннинг жаҳон гастрономик туризми бозорига чиқиши, халқаро миқёсда ... жалб қилувчи асосий деталлардан биридир. Гастрономик ассоциация Ўзбекистоннинг гастрономик брендларини яратиш ва оммалаштиришни ҳам кўзда ...\nЎзбекистон Қирғизистонга $100 млн кредит бериши мумкин\nЎзбекистон Қирғизистонга $100 млн кредит беради. Айни пайтда хизмат сафари билан Қирғизистонда бўлиб турган Абдулла Арипов қирғиз ҳамкасби билан ... долларни ташкил этган. “Импорт ҳажми экспортникидан юқорироқ. Биз Ўзбекистондан асосан мева-сабзовотларни импорт қиламиз, кўмир ва цементни ...\nАбдулла Арипов Бишкекда Қирғизистон президенти билан учрашди\n– Бунинг учун мамлакатларимизда етарли салоҳият мавжуд. Учрашувда Ўзбекистон ва Қирғизистоннинг чегарадош вилоятлари ўртасидаги ҳамкорликни ...\nЮрий Саруханян. Мақола CABAR.asia таҳлилий порталида эълон қилинган. Ўзбекистоннинг ташқи сиёсатини кузатган киши бу борада мамлакат президентларининг ... борган сари кичрайиб борди. Шавкат Мирзиёев ҳокимиятга келиши билан Ўзбекистоннинг Афғонистон бўйича ташқи сиёсати яна жонлана бошлади. Тошкент ...\nБританиялик журналист Жоанна Лиллис июл бошида Ўзбекистонда аккредитациядан ўтган эди. UzAnalytics таҳлил портали The Guardian ва The Economist каби нашрларга ёзадиган ушбу журналист билан ... каби нашрларга ёзадиган ушбу журналист билан суҳбат қилибди. − Ўзбекистонда айни пайтда амалга оширилаётган ислоҳотлар ҳақида фикрингиз ...


МАДАНИЙ МЕРОСГА ЭЪТИБОР – ЖАМОАТЧИЛИК ДИҚҚАТ МАРКАЗИДА | Buxoro yoshlari gazetasi\nБухоронинг ҳар қарич ери, олтинга тенг тупроғини муқаддас билиб, қадим ёдгорликларни асраб-авайлаш ва муҳофаза қилиш ҳар биримизнинг фарзандлик бурчимиз эканлигини унутмайлик.\nШайх Сайфиддин Боҳарзий улуғ уламо бўлиб, у кишининг шарофатлари билан минглаб инсонлар ҳақ йўлига кирган ҳамда ислом дини тараққий этиб, ўзининг юксак чўққисига эришган. Шу туфайли ул зотнинг буюк хизматлари эътироф этилиб, “Шайх-ул-олам”, шаҳримизга эса “Бухоройи шариф” унвони берилади. Ҳозирда Ҳазратнинг зиёратгоҳлари Бухоронинг шимоли-шарқий қисмидаги сўлим ва мўътабар гўша Фатхобод даҳасида жойлашган.\nСайфиддин Боҳарзий XII асрнинг иккинчи ярмида, яъни 1190 йилда Хуросон вилоятининг Боҳарз (Эроннинг шимолий шарқи) мавзеида туғилган. Кубравийлик диний сўфистик таълимотларни тарғиб қилиш учун Шайх Нажмиддин Кубро маслаҳати билан тахминан 1218-1219 йилларда Бухорога келади. Абдураҳмон Жомийнинг ёзишича, Боҳарзий диний илмларда ноёб муваффақиятларга эришгандан сўнг у бироз Хоразмда яшаб, сўнг Бухорога ноиб қилиб юборилади. Бу давр Бухоронинг энг мураккаб, ўлкамиз тарихининг аянчли пайтларига тўғри келади. Чингизхон босқинидан сўнг шаҳар аёвсиз таланган, ярим аср давомида Бухоро харобага айланади. Сайфиддин Боҳарзий мўғуллар зулми даврида Бухорода қарийб 40 йил яшайди ва юқори даражали лавозимда ишлайди. Бу инсоннинг шарофати билан Бухоро қайта тикланади. Шаҳарнинг кўркам миноралари яна карвонлар учун маёқ бўлиб хизмат қила бошлайди.\nСайфиддин Боҳарзий мўғулларга қарши чиқиб, уларни мусулмончиликни қабул қилишлари ва исломни улкан давлат динига айлантиришларига даъват этади. Бунга қарши чиққан мўғул ҳукмдорларидан бири Сайфиддин Боҳарзий томон 170 минг нафар қўшин тортиб келади. Шайх душманга қарата бир олмани отганларида қўшин лашкарбошисининг боши худди олмадек ерга думалаб тушади. Бунинг шоҳиди бўлган мўғуллар бу улуғ зотнинг кароматпешаликларига тан бериб, исломни қабул қилган. Маълумотларга кўра, Сайфиддин Боҳарзий Олтин Ўрда хонига мактуб йўллаб, агар улкан салтанатни осойишталик билан бошқаришни истаса, мўғуллар исломни қабул қилишлари, бошқа ўлкаларда ҳам мусулмонликни жорий қилишни маслаҳат берган. Мўғул ҳукмдори Беркахон Шайх ҳазратлари ҳузурига совға-салом билан ташриф буюриб, муридликни қабул қилади. Шайх ҳазратлари шарафига хонақо, масжид ва мадраса барпо этилишига фармон беради. Шундай қилиб, Сайфиддин Боҳарзийнинг буюк хизматлари билан бир томчи ҳам қон тўкмай, миллионлаб инсонлар ҳақ йўлига етиши, ислом улкан бир давлат фуқароларининг расмий динига айланишига эришилади. Бундан хабар топган Араб халифаси Сайфиддин Боҳарзий ҳазратларига “Шайх-ул-олам” (Олам шайхи) унвонини, Бухорога эса “Шариф” (“Муқаддас шаҳар”) мақомини бериш тўғрисида ёрлиқ юборади ва Бухоро “шариф” унвонига сазовор бўлган учинчи шаҳар бўлиб қолади. Ўша пайтда мусулмон дунёсида ислом вужудга келган Қуддус бундай сифатлашга муносиб топилган эди, холос. Мана шу муқаддас ном Бухоройи шарифни минг йиллардан буён бало-қазолардан асраб, ҳар қандай офатдан кейин қайта тикланишига кафолат бўлмоқда.\nҲазрат 1261 йилда Фатхобод қишлоғида (кейинчалик шаҳарга қўшилган) вафот этадилар. Шайхулоламнинг вафотларидан кейин ҳам мўғул ҳукмдорлари ҳазратнинг муриди бўлиб қолаверадилар. Кейинчалик, ҳатто Бухоро амирлари ҳам тахтга ўтиришдан олдин биринчи навбатда Шайх Сайфиддин Боҳарзий қабрини зиёрат қилишган.\nXII-XIV асрларда мўътабар авлиё қабри устига мақбара қурилган. Бизгача сақланиб қолган Боҳарзий мақбараси эса XIV асрнинг иккинчи ярмида, унинг улкан портали анча кейинроқ қурилган. Мақбара ўз шаклининг улканлиги билан, тузилишининг маҳобати, меъморий ғоясининг аниқлиги билан кишини ўзига жалб қилади. Дунёда ҳали бунақа жозибадор мақбарани учратмадим, деб ёзади сайёҳ олим Ибн Баттута ўз эсдаликларида. Уни X асрдаги ёдгорликлар билан таққослаганда меъморчилигимиз тараққиёти ривожини кузатамиз. Бу Сомоний мақбарасига ўхшаган бир камерали мақбара эмас, балки мураккаб режали мақбарадир. Зиёратгоҳда дарчалар бўлиб, улардан бинога текис, ёқимли ёруғлик таралиб туради. Мақбара қабр тошидаги безаклар, араб ёзувлари ўрта асрларда ёғоч ўймакорлигининг нодир нусхасидир. Зиёратгоҳнинг ўрнашган жойи ҳозирда Фатхобод, деб аталади. Бунда ҳам рамзий мано мужассам. “Фатх”- босиб олинган, яъни босиб олинган ерларни қайта обод этган Боҳарзийга ишорадир.\nШўролар даврида бу жойлар большевикларга қаршилик ҳаракати марказларининг бири сифатида вайрон қилинган.\nXIII асрда Ҳазратнинг қабрлари устига қўйилган ёғоч ўймакорлик намунаси саналмиш бебаҳо лавҳа ўғирланган. Шунингдек, нодир ашёлар билан бир қаторда XX аср бошларида Шайх Сайфиддин Боҳарзийнинг бошлари (яъни калла суяги) ҳам Рус ҳукуматининг марказига олиб кетилган.\nУстига-устак вақт ҳам мақбарани аямади. Йиллар синоати ўз таъсирини кўрсатиб, деворларнинг ғиштлари аста-секин нурай бошлайди. XX асрнинг олтмишинчи йилларида бу ерда бироз таъмирлаш ишлари олиб борилган. Том мустаҳкамланиб, ёдгорлик деворлари янгиланган. Аммо 1976 йилда Бухорода бўлган кучли ер силкиниши оқибатида гумбаз батамом харобага айланади.\nМустақилликка эришганимиздан сўнг шаҳардаги барча муқаддас ёдгорликлари реставрация қилиниб, асл ҳолига қайтарилади. Шу қаторида Сайфиддин Боҳарзий меъморий мажмуасида ҳам 1995 йилдан таъмирлаш ишлари бошлаб юборилади. Гумбаз қайта ўрнатилди. Қум остида қолган қабрлар очиб, тозаланди. Зиёратгоҳ ёнида минора барпо этилди. Икки йил мобайнида (2007-2009) таниқли меъмор уста Музаффар томонидан қуриб битказилди. Мажмуа атрофига плиткалар ётқизилди. Бухоро шаҳар ҳокимлигининг саъй-ҳаракатлари билан асфалт ишлаб чиқариш заводи ёпилади, темир йўллари олинди. Атрофидаги шу пайтгача сақланиб қолган қабрлар Ҳазрати Имом қабристонига кўчирилди. Мақбара ҳудуди катта боғга айлантирилди. Боғ марказидан ўрин олган мақбаранинг умумий майдони 195 кв.м ни ташкил этади.\nМақбара ичида жами 11 та қабр мавжуд бўлиб, икки ўғил Жамолиддин Муҳаммад ва Мазҳариддин Мутаҳҳир, невараси Абу Муфахир Яхъё ва эваралари Хованд Бурғониддин, Руҳиддин шайх Довуд ва бошқаларнинг қабрларидан иборат.\nУшбу қадимий маскан вилоят ҳокимлиги назаридан четда қолмади. 2000-2001 йилларда тарихий Таъмирлаш, созлаш ишлари амалга оширилди. Мақбарани ўрганиш чоғида бир тош бехосдан қабрнинг ичига думалаб тушиб кетади. У ердан эшитилган овоз орқали қабрларнинг ичи сувдан тўлганлиги аён бўлади. Қабрларнинг барчасини зах ва намдан муҳофазалаш мақсадида салмоқли ишлар амалга оширилди. Энг катта хайрли ишлардан бири 2000 йилда вилоят ҳокимлиги ташаббуси билан Ҳазратнинг Санкт-Петербургга олиб кетилган бошининг келтирилиб, ўз жойига қўйилиши ва руҳининг тинч ором олиши учун хайрли ишларнинг амалга оширилишидир, – дейди масжид имоми Равшан Камолов ҳамда зиёратгоҳ мутаввалиси Соҳиб Сафаров.\nХалқ ижодининг нодир асарларидан бўлган мақбарани Бухоролик усталар ва Ўзбекистон ёдгорликларни таъмирлаш ва консервациялаш махсус илмий-тадқиқот институти олимлари бузилишдан қутқаришга киришдилар. Ёдгорликни мустаҳкамлаш ва қайта тиклаш лойиҳаси тузилди.\nБухоро махсус илмий ишлаб чиқариш устахонаси бу муҳим ишни таъмирловчилар авлодидан бўлган уста Азим Ҳайитов бошлиқ бригадага топширди. Бригада аъзоларидан Камол Отаев, Ҳусайн Нажмиддинов, Умид Ҳабибов ва бошқа қадимги ёдгорликларни таьмирловчилар, бинонинг деворларини мустаҳкамладилар. Бухоронинг 2500 йиллиги муносабати билан бу зиёратгоҳ таъмирланди, атрофи янада ободонлаштирилди. Зиёратгоҳ хонақоси ва масжиди учун нафис биллур қандиллар инъом этилди.\nБугунги кунда масжидда 300 га яқин киши намоз ўқиш имкониятига эга. Жума кунлари 600 дан ортиқ, байрамларда эса 1000 га яқин инсонларни ўз бағрига олади.\nБироқ, зиёратгоҳнинг бугунги ҳолатида камчилик ва муаммолар ҳам йўқ эмас. Асосий масала зиёратгоҳ атрофини ўраб олиш ва бундан беш йил олдин ковлаб қўйилган ҳовуз таъмирланишини бошлашдир. Ўйлаймизки, мутасадди раҳбарлар эътибори ва назаридан четда қолмайди ва муносиб ўз амалий ечимини топади.\nСайфиддин Боҳарзий мақбараси ҳашаматлиги ва улуғворлиги билан шаҳримиздаги бошқа обидалардан алоҳида ажралиб туради. Ўйлаймизки, мажмуада кенг кўламли бунёдкорлик ишлари олиб борилиб, халқимизнинг маънавий меросига айлантирилади.\nПредыдущая записьДилбар мўъжизаларни дилбар қўллар яратадиСледующая записьБУХОРОГА ТАЪЗИМ АЙЛАГАН ҲУКМДОР


Ўзбекистон сўз эркинлиги соҳасида 180 мамлакат орасида 166- ўринни эгаллади\nБош қароргоҳи Парижда жойлашган “Чегара билмас мухбирлар” эълон қилган ҳисоботга кўра, Ўзбекистон сўз эркинлиги аҳволи энг абгор мамлакатлар қаторидан ўрин олиб, дунёнинг 180 мамлакати ичида 166- ўринни эгаллади.\nҚиёслаш учун: Қозоғистон 160-, Туркманистон 178-, Тожикистон 150-, Қирғизистон 85- ўринда.\nҲисоботда айтилишича, минтақа мамлакатлари орасида Тожикистон сўнгги бир йил ичида сўз эркинлиги билан боғлиқ аҳвол фавқулодда ночорлаб кетган давлатдир: бир йил муқаддам бу мамлакат 116- ўринда эди.\nШимолий Кореядан тортиб, Туркманистон ва Эритрея каби мамлакатларни қамраб олган ҳисоботда АҚШ бир йил аввалги 49- индан 41- ўринга кўтарилгани, Россия эса, 4 поғона пасайиб, 152- ўринга тушиб қолгани акс этган.\n"Чегара билмас мухбирлар" ўз ҳисоботини тайёрлашда социологлар, юристлар ва журналистлар орасида ўтказилган сўровларга ҳам таянган. Сўз эркинлиги мавжуд мамлакатлар қаторига Финляндия, Нидерландия ва Норвегия кирган.\nКучли шамол оқибатида Тошкентда камида бир одам дарахт тагида қолиб ўлди


11 усул ёрдамида оёқларнинг ёқимсиз ҳидини йўқотиш | LifeHaq.uz\nГипергидроз, замбуруғли касалликлар, стресс ёқимсиз ҳидни чиқарадиган бактериялар жуда яхши кўрадиган тер кучли ишлаб чиқарилишига сабаб бўлади.\nОёқлар ҳидланишидан буткул қутулишга доир маслаҳатларни тақдим этамиз.\nБактериялар учун озуқа муҳитини йўқотинг\nЁқимсиз ҳид чиқарадиган бактерияларнинг аксарияти тирноқлар остида ва терининг қаттиқлашган қисмларида жойлашади. Оёқларни ювганда уларнинг остини пемза билан ишқалашни, шунингдек тирноқлар тозалагига амал қилишни унутманг ва уларни калта қилиб кесинг.\nОёқларни ювгандан сўнг, бармоқлар орасини яхшилаб артинг\nПодологлар душ қабул қилгандан кейин оёқларни шунчаки артишни эмас, балки бармоқлар орасини ҳам артишни тавсия қиладилар, чунки у ерда қолган намлик замбуруғ ривожланишига сабаб бўлиши мумкин.\nОёқларингиз учун чой дамланг\nЧой баргларида мавжуд ошловчи моддалар бактерияларни йўқотиб, терлашни камайтиради. Оёқлар учун чойли ванналарни ҳар куни қилиш мумкин.\n1 литр қайноқ сувга 3 чой қошиқ чойни дамланг.\n2 литр совуқ сув билан аралаштиринг.\nОёқларни бу аралашмада 15-30 дақиқа тутинг.\nОлма сиркасига ботирилган мато ёқимсиз ҳидни бартараф этишга ёрдам беради:\n0,5 литр олма сиркасини 200 мл илиқ сувга аралаштиринг.\nДокани аралашмага ботириб, 20 дақиқага оёқларингиз устига қўйинг.\nТери табиий йўл билан қуриши зарур.\nИфорли мойлардан фойдаланинг\nБунда лаванда мойи жуда мос келади. У ҳидни яширишидан ташқари, бактерияларга қарши хусусиятга ҳам эга:\n4 томчи мойни оёқлар остига уқалаш ҳаракати билан суртинг.\nОёқлар учун ваннача қилиш мумкин:\n2 томчи мой + 3-4 литр сув. Оёқларни аралашмада 10-15 дақиқа тутинг.\nПайпоқлар ичини ўгириб ювинг\nБу усул матони тери парчалари ва бактериялардан яхшилаб тозалаш имконини беради. Табиийки, пайпоқлар материали ҳам синтетик бўлмаслиги керак.\nУйда яланг оёқ юринг ёки кўчага кийиладиган пайпоқларни ечинг\nЮрганда пайпоқлар полдаги бактериялар йиғиб олади. Улар пойабзалнинг нам муҳитига тушгач, кўпая бошлайди.\nАнтиперспиратндан оёқлар учун ҳам фойдаланинг\nАнтиперспирантлар таркибидаги кимёвий моддалар тер ажралишини камайтиришга ёрдам беради. Уни кечқурун душ қабул қилгандан сўнг, қуруқ терига суртинг.\nАгар ёқимсиз ҳиддан ташқари, қичишиш ва тери кўчиши пайдо бўлса, шифокорга мурожаат қилинг. Бу аломатлар кесувчи темиратки, инфекцияли яллиғланиш, микоз (паразит замбуруғлар туфайли пайдо бўладиган касаллик) каби хасталиклардан дарак бериши мумкин.\nЁқимсиз ҳидли пойабзални дезинфекция қилинг\nПойабзални ташқаридан яхшилаб ювинг.\nБоғламлар ва патакларини хлоргексидин (антисептик) эритмасида ивитинг.\nХлоргексидинга ботирилган пахтали тампон билан пойабзалнинг ички юзасини артинг.\nПойабзални қуруқликда тутинг\nАлбатта, мунтазам равишда алиштириш учун мавсумга мос 2 жуфт пойабзал бўлгани маъқул. Бироқ, иккинчи жуфт бўлмасаю, ботинкалар хўл тортган бўлса, эски синалган усул – ғижимланган газета варақлари фойда беради. Уларни пойабзал ичига қўйинг ва тун давомида газета жами намликни сингдириб олади. Шунингдек, электр қуритгичдан ҳам фойдаланиш мумкин.\n12/02/2021 09:50:00 38 0 Манба: adme.ru


Бу ердаги ўқув хоналари, лабораториялар, спорт зали, ошхона, шунингдек, йўл ҳаракати қоидалари, ёнғин хавфсизлиги, тергов, патруль-пост хизмати бўйича машғулотлар ўтказиладиган махсус хоналар замон талаблари даражасида жиҳозланган.\nЛицей директори, подполковник З. Нурматов Ёшлар иттифоқи бошланғич ташкилотининг етакчиси Дилафрўз Салимованинг фаолияти билан танишишни таклиф этди.\n– Бошланғич ташкилотимизга лицейнинг барча таҳсил олувчилари аъзо бўлган, – дейди Дилафрўз Салимова. – Ҳар бир гуруҳ ўз етакчисига эга. Ёшлар мавзуга оид тўгаракларда фаол иштирок этиб, компьютер саводхонлиги асосларини батафсил ўрганишади. Шунингдек, хайрия тадбирларида ҳам қатнашади. Лицейимиз жойлашган Бўстон турар жой массивида 36 нафар ёлғиз кекса ва ногиронлар истиқомат қилади. Уларнинг ҳеч бири эътибордан четда қолаётгани йўқ: ўқувчилар мунтазам равишда хабар олиб, ҳовли-жойларини тозалаш, ободончилик ишларига кўмаклашади.\nАндижондаги махсус интернат уйида турли туғма касалликлардан азият чекувчи болалар истиқомат қилади, таълим олиб, тарбияланади. Лицей ўқувчилари у ерга тез-тез бориб туради, совғалар улашади. Концерт дастурлари намойиш этиб болаларнинг кўнгилини кўтаришга ҳаракат қилишади.\nЎқувчиларнинг дарсларни ўзлаштириши доимий равишда таҳлил қилиб борилаётгани ўз самарасини бермоқда. Лицейда ҳар 45 кунда билимлар мониторинги олиб борилади. Унинг натижаларига кўра, ҳар бир гуруҳда аълочилар аниқланади. Улар эсдалик совғалари ва фахрий ёрлиқлар билан тақдирланади.\nИстиқболдаги режалар талайгина, уларни амалга ошириш учун эса таҳсил олувчиларнинг куч-ғайрати етарли.


Мерих Демирал "Ювентус"ни тарк этмоқчи, аммо...\n29 июнь, 2021, 20:53\nТеглар:Ювентус | Мерих Демирал\nУнга юқори нарх белгиланган.\nТуркия терма жамоаси ярим ҳимоячиси Мерих Демирал “Ювентус” клубини тарк этмоқчи. Бу ҳақда Calciomercato нашри хабар тарқатмоқда.\nАммо “Ювентус” раҳбарияти томонидан унинг трансферига қўйилаётган юқори нарх, унга бу борада жиддий тўсиқ бўлиши мумкин. Айрим манбаларга қараганда, туринликлар Мерихни 40 миллион еврога баҳолашмоқда.\nДемирал “Ювентус” сафига 2019 йилда “Сассуоло”дан кўчиб ўтган эди. У ўтган икки мавсум давомида бор йўғи 21 та ўйинда майдонга тушди холос.\nМерих Туркия терма жамоаси сафида “Евро-2020”да барча учта ўйинда ҳам иштирок этди.\n"Ювентус" 3 нафар футболчи билан хайрлашади\n"Ювентус" "Реал" билан футболчи алмашмоқчи


UzReport TV «Олтин тўп» мукофотини топшириш маросимини тўғридан-тўғри олиб кўрсатади » Ўзбекистон янгиликлари – Zamin.uz\nUzReport TV 11 январь, душанба куни куни тўғридан-тўғри эфирда йилнинг энг яхши футболчисига «Олтин тўп» мукофотини топшириш маросимини олиб кўрсатади. Бу ҳақда UzReport'га таяниб Kun.uz хабар бермоқда.\nТантанали тақдирлаш маросими Цюрихда бўлиб ўтади ва Тошкент вақти билан 22:30 да бошланади. Телеканал эса трансляцияни 21.00 да — тадбир аввали, дунё футболи юлдузлари қизил гиламдан юриб келишидан бошлайди.\n«Олтин тўп» ФИФА ва France Football нашрининг биргаликдаги мукофоти бўлиб, 2010 йилдан, France Football «Олтин тўп»и ва ФИФАнинг «Йил ўйинчиси» мукофотлари бирлашгандан бери шундай шаклда тақдим этиб келинмоқда. Йилнинг энг яхши футболчисини аниқлашда бош мураббийлар, терма жамоалар сардорлари ва журналистлар иштирок этади\n11:40 ФИФА энг яхши футболчи учун янги совринга асос солди: The Best\n16:41 Роналду «Олтин тўп»ни топшириш маросимига бормайди\n15:38 “Олтин тўп” соҳиблари яна фақат журналистлар томонидан аниқланади\n22:18 «UzReport TV» Европа лигаси финалини жонли эфирда намойиш қилади


Фарғонада озиқ-овқат бозори ёниб кетди - 09.06.2019, Sputnik Ўзбекистон\nЎтган оқшом Марғилондаги ТРЗ номли озиқ-овқат бозори ёниб кетди. 09.06.2019, Sputnik Ўзбекистон\n11:40 09.06.2019 (янгиланди: 11:49 09.06.2019)\nЎтган оқшом Марғилондаги ТРЗ номли озиқ-овқат бозори ёниб кетди.\nТОШКЕНТ, 9 июн – Sputnik. Ўтган тунда Марғилонда йирик озиқ-овқат бозори ёниб кетди, деб хабар қилмоқда Fargonaliklar телеграм канали.\nХабарда айтилишига кўра, 9 июн тун соат 3да маҳаллий аҳоли ТРЗ деб атовчи озиқ-овқат бозори ёнғин ичида қолган. Ўт ўчирувчилар тезда етиб келишига қарамасдан ёнғинни тез ўчиришнинг иложи бўлмаган. Ёнғин 2-3 соат давом этгани айтилмоқда.\n“Бозорлар Марғилонда жуда кўп ёнади, хусусан, комбинат бозори 3 марта, ЦУМ 2 марта ёнган. Ҳамма ёнғинлар кўчиш кераклиги ҳақидаги миш-мишлардан сўнг пайдо бўлади. Буларнинг бари шунчаки тасодифми?”, - деб ёзади Fargonaliklar канали.\nҲозирча ёнғин келиб чиқиш сабаблари, ундан кўрилган зарар миқдори ва жабрланганлар ҳақида маълумот йўқ. Ҳуқуқни сақлаш органлари ушбу ҳодиса юзасидан текшириш ишлари олиб бормоқда.


17:32 / 12.09.2019 1519 pdf Ўқиш режими + -\nОта-онага яхшилик қилиш фарзанд учун кўплаб яхшиликларнинг манбаидир. Ота-онага яхшилик қилиш ила эришиладиган яхшиликлар бу дунё ва охиратнинг яхшиликларидир. Жумладан, фарзанд ота-онага яхшилик қилиш орқали гуноҳларининг мағфират қилинишига эришиши мумкинлигини ушбу ҳадиси шариф ва ривоятлардан билиб олинади.\nعَنْ سَعِيدِ بْنِ الْمُسَيَّبِ قَالَ: صَعِدَ رَسُولُ اللهِ رَضِيَ اللهُ عَنْهُ ذَاتَ يَوْمٍ الْمِنْبَرَ فَلَمَّا وَضَعَ رِجْلَهُ عَلَى الدَّرَجَةِ قَالَ: «آمِين»، ثُمَّ وَضَعَ رِجْلَهُ عَلَى الثَّانِيَةِ فَقَالَ: «آمِين»، ثُمَّ وَضَعَ رِجْلَهُ عَلَى الثَّالِثَةِ فَقَالَ: «آمِين»، فَلَمَّا فَرَغَ مِنْ خُطْبَتِهِ وَنَزَلَ ذَكَرُوا ذَلِكَ لَهُ، فَقَالَ: «إِنَّ جِبْرِيلَ اسْتَقْبَلَنِي حِينَ وَضَعْتُ رِجْلِي عَلَى الدَّرَجَةِ الأُولَى فَقَالَ: مَنْ أَدْرَكَ أَبَوَيْهِ أَوْ أَحَدَهُمَا فَلَمْ يُغْفَرْ لَهُ فأَبْعَدَهُ اللهُ، قُلْ: آمِين، فَقُلْتُ: آمِين. فَلَمَّا صَعِدْتُ إِلَى الثَّانِيَةِ قَالَ: مَنْ أَدْرَكَ شَهْرَ رَمَضَانَ فَلَمْ يُغْفَرْ لَهُ فَأَبْعَدَهُ اللهُ، قُلْ: آمِين، فَقُلْتُ: آمِين. فَلَمَّا صَعِدْتُ إِلَى الثَّالِثَةِ قَالَ: وَمَنْ ذُكِرْتَ عِنْدَهُ فَلَمْ يُصَلِّ عَلَيْكَ فَأَبْعَدَهُ اللهُ، قُلْ: آمِين، فَقُلْتُ: آمِين».\nСаъид ибн ал-Мусайябдан ривоят қилинади:\n«Расулуллоҳ соллаллоҳу алайҳи вассаллам бир куни минбарга чиқдилар. Поғона оёқларини қўйганда «Омийн» – дедилар. Оёқларини иккинчи поғонага қўяётиб яна «Омийн» – дедилар. Учинчи поғонага оёқларини қўяётиб яна «Омийн» – дедилар.\nХутбаларини тугатиб, тушганларида у зотга ўшани зикр қилишди. Бас, у зот:\n«Жаброил биринчи поғонага оёғимни қўяётганимда рўпарамга келди-да: «Ким ота-онасини ёки улардан бирини топса-ю, уни мағфират қилинмаса, Аллоҳ уни узоқ қилсин, «омийн» – дегин», – деди. Бас, «омийн» – дедим.\nИккинчи поғонага кўтарилганимда:\n«Ким Рамазон ойини топса-ю, уни мағфират қилинмаса, Аллоҳ уни узоқ қилсин, «омийн» – дегин», – деди. Бас, «омийн» – дедим.\nУчинчи поғонага кўтарилганимда:\n«Кимнинг ҳузурида сен зикр қилинсанг-у, у сенга саловот айтмаса, Аллоҳ уни узоқ қилсин, «омийн» – дегин», – деди. Бас, «омийн», – дедим».\nШарҳ: Бу ҳадиси шарифда мўмин-мусулмон киши гуноҳлари мағфират қилинишига сабаб бўладиган амаллардан учтаси ҳақида сўз бормоқда. Гуноҳсиз банда бўлмас. Ҳамма ҳам гуноҳларининг мағфират қилиниши йўлларини ахтариб юради. Мазкур йўллардан учтаси ушбу ривоятда зикр қилинмоқда.\n1. Гуноҳларнинг мағфират қилинишига сабаб бўладиган амаллардан бири ота-онага яхшилик қилиб, уларнинг розилигини топиб, дуоларини олишдир. Бу ҳақиқатни ҳадиси шарифдаги қуйидаги жумла ифодалайди.\n«Ким ота-онасини ёки улардан бирини топсаю, уни мағфират қилинмаса, Аллоҳ уни узоқ қилсин».\nОта-онанинг иккови бўлса, яхши, бири ўтиб кетиб, бири қолган бўлса ҳам, яхши. Уларнинг дуоларини олиб, фарзанд ўзининг гуноҳлари мағфират бўлишини таъминлаб олиши керак.\nАгар шу ишни қилмаса, ота-онаси ёки улардан биттаси бўла туриб уларнинг розилигини ва дуосини олиб гуноҳлари мағфират қилинишига эриша олмаса, Аллоҳ таоло уни Ўзидан узоқ қилар экан.\n2. Гуноҳларнинг мағфират қилинишига сабаб бўладиган амаллардан бири Рамазон рўзасини ихлос билан тутиб, у ойнинг ибодатини қилиб, баракотидан фойдаланиб қолишдир:\n«Ким Рамазон ойини топсаю, уни мағфират қилинмаса, Аллоҳ уни узоқ қилсин».\nРамазон ойи ҳам ҳар бир банда учун гуноҳларидан тозаланиб оладиган қулай бир фурсат. Рамазон келса-ю, гуноҳлари мағфират қилинишига астойдил ҳаракат қилмай ҳар хил ҳолда ўтган бўлса, у одам ҳам катта бир бахтдан, саодатдан маҳрум бўлади, Аллоҳдан узоқлашган бўлади.\n«Ким Рамазон рўзасини иймон ила савоб умидида тутса, унинг ўтган гуноҳлари мағфират қилинур», – дедилар».\nБешовлари ва Аҳмад ривоят қилган. У: «ва қолганлари ҳам»ни зиёда қилган.\n3. Гуноҳларнинг мағфират қилинишига сабаб бўладиган амаллардан бири Расулуллоҳ соллаллоҳу алайҳи васалламга саловот айтишдир. Бу ҳақиқатни ҳадиси шарифдаги қуйидаги жумладан тушуниб олиш мумкин:\n«Кимнинг ҳузурида сен зикр қилинсанг-у, у сенга саловот айтмаса, Аллоҳ уни узоқ қилсин».\nНабийимиз алайҳиссолату вассалломнинг исми шарифлари ўқилганда, эшитилганда «соллаллоҳи алайҳи вассалам» деб саловот айтиш керак.\n1. Расулуллоҳ соллаллоҳу алайҳи васалламнинг минбарга чиқиб хутба қилганлари.\n2. Набий соллаллоҳу алайҳи васаллам минбарга чиқаётганларида ҳузурларига Жаброил алайҳиссалом келганлари.\n3. Жаброил алайҳиссалом Расулуллоҳ соллаллоҳу алайҳи васалламга хабар етказиб туриб «омийн» – дейишни амр қилганлари.\n4. Катта кишилардан одатдан ташқари иш ёки гап содир бўлса, нима учунлигини сўраш мумкинлиги.\n5. Ким ота-онасини ёки улардан бирини топса, уларни рози қилиб гуноҳларининг ювилишига эришиши кераклиги.\n6. Ким Рамазон ойини топса, унда ихлос билан ибодат қилиб гуноҳларининг мағфират қилинишига эришишга ҳаракат қилиш лозимлиги.\n7. Кимнинг ҳузурида Расулуллоҳ соллаллоҳу алайҳи васаллам зикр қилинсалар, у ул зотга саловот айтиши кераклиги.\n8. Мазкур ишларни қилмаганлар зиддига Жаброил алайҳиссалом дуо қилганлари ва Набий соллаллоҳу алайҳи васаллам «омийн» – деганлари.\n«Яхшилик ва силаи раҳм» китобидан\n16:02 / 12.09.2019 2573\n19:29 / 12.09.2019 474\nТўхта, мени мақтама\nБир киши Абдулмалик ибн Марвонга .Сизни хурсанд қиладиган бир гап айтмоқчиман,, деди. Абдулмалик ибн Марвон .Тўхта, мени мақтама, маддоҳлик қилма, чунки кимлигимни давоми...\n359 08:00 / 15 июль\nМасжидга кириш одоби ва туфламаслик\n.Ибн Умар розияллоҳу анҳу масжидга ўнг оёғи билан кириб, чап оёғи билан чиқар эди,. . .Бухорий ривоят қилган.Масжидда туфламасликАнас розияллоҳу анҳудан ривоят давоми...\n713 10:05 / 08.11.2019\n1045 12:10 / 05.07.2019\nЗайд ибн Аслам айтади .Абу Ҳозим билан бирга Соифа деган жойда эдим. Абдурраҳмон ибн Холид одам юбориб, Абу Ҳозим билан гаплашиш истаги борлигини билдирди. Абу давоми...\n441 07:10 / 20.07.2019


«Бизнес-клиника»: Йил якунлари – тадбиркорлар ушбу ташаббус ҳақида қандай фикрда? — Review.uz\n«Бизнес-клиника»: Йил якунлари – тадбиркорлар ушбу ташаббус ҳақида қандай фикрда?\nAксарият тадбиркорлар ижара ҳақи, иш ҳақи, кредитлар билан боғлиқ турли хил муаммоларни ҳал қилиши керак эди. Уларга қандай ёрдамлар берилгани хусусида қуйида танишишингиз мумкин.\nCOVID-19 пандемияси пайтида карантин билан боғлиқ чекловлар барча бизнес соҳаларига таъсир қилганлиги сабабли, тадбиркорлар ва бошқа соҳа вакиллари қийин даврни бошдан кечирди.\nAксарият тадбиркорлар ижара ҳақи, иш ҳақи, кредитлар билан боғлиқ турли хил муаммоларни ҳал қилиши керак эди.\nКичик бизнес ва хусусий тадбиркорлик субъектларини тадбиркорлик фаолияти билан боғлиқ маслаҳатларни олишда қўллаб-қувватлаш, уларга давлат раҳбарининг фармонлари билан қабул қилинган тадбиркорларни қўллаб-қувватлаш чора-тадбирлари тўғрисида тўлиқ ва ишончли маълумотларни тақдим этиш мақсадида 2020 йил май ойида Бирлашган Миллатлар Ташкилоти Тараққиёт Дастури Савдо-саноат палатаси билан биргаликда «Бизнес-клиника» ташаббусини ишга туширишди.\nТашаббус доирасида call-марказ мавжуд, доимий равишда қонунчилик ва бизнес юритиш билан боғлиқ турли хил веб-семинарлар ўтказилмоқд. http://t.me/biznes_klinika телеграм канали яратилди, у ерда қонунчиликдаги ўзгаришлар тўғрисидаги инфографикалар, вебинарларнинг видеотасвирлари, «Саволлар ва жавоблар», «Биласизми?» рубрикаларнинг материаллари ва бошқа фойдали маълумотлар берилмоқда.\n2020 йилнинг 1 майидан 31 декабригача call-марказ ходимлари томонидан 3300дан ортиқ қўнғироқлар қабул қилиниб, консултантларга юборилди. Қўнғироқларнинг аксарияти Тошкент шаҳридан келиб тушди ва аксарият тадбиркорлар юридик маслаҳатлар (1242) ва кредит олиш (721) масалалари бўйича консултацияни талаб қилишган.\nЙил давомида ўтказилган жами 60дан ортиқ вебинарларда маърузачи сифатида нафақат Бизнес-клиника консулътантлари, балки таниқли тадбиркорлар ҳам иштирок этишди.\nТашаббус ҳақида тадбиркорларнинг фикрлари:\nГавхар Жуманова, “Darital shoes” МЧЖ, Хоразм вилояти\n- Бизнес-клиникани қайси тарафларини алоҳида эътироф эта оласиз?\n- Менга ёққан тарафларидан бири бу – тезкорлик билан маърузачи-мутахассис ўз жойида саволларга жавоб бериб, тўғри йўналишлар бериб туриши. Фойдаланилмаётган иншоотлар учун тўланмаган ижара ҳақи ва ҚҚСни қайтариш билан боглиқ муаммолар юзага келганди, шу бўйича маслаҳат керак эди. Бизнес-клиника call-марказига қўнгироқ қилдим. Бизнес-клиника мутахассислари мутлақо бепул ёрдам бердилар.\nAсаджон Нормуродов, “Diyormegatrans” МЧЖ, Жиззах вилояти\n- Бизнес-клиникани 1-5 гача бўлган шкалада баҳоласак, неччи балл берган бўлар эдингиз?\n- Вебинарлардан бирида қурилиш соҳасидаги ишчиларни бепул овқатлантиришга оид солиқлар бўйича мени қизиқтирган савол билан мурожаат этган эдим, қойил қолган тарафим, тезкорлик билан маърузачи саволимга жавоб бериб, шу мавзуда керакли тушунтиришларни берди. Бу тезкорлик, эътибор ва профессионализм учун 5 бахо кўймай иложи йўқ.\nБахтиёр Шокиров, хусусий тадбиркор, Aндижон вилояти\n- Масалангизни ечишда қандай амалий ёрдам кўрсатилди?\n- Call-марказга мурожаат этган кунимни ўзидаёқ мен билан лойиҳа мутахассиси боғланиб, барча масалаларимга ойдинлик киритиб берди. Қоларверса, керакли хужжатларни тақдим этиб, кимга мурожаат этсам, масалам хал бўлишини тушунтириб берди.\nМаълумот учун, Бизнес-клиника мутахассисларининг бепул консултацияларини олиш учун 1094 рақамли call-марказига қўнғироқ қилиш лозим.\nБизнес-клиника ташаббуси Россия Федерацияси ва Япония ҳукуматлари молиявий кўмагида БМТТД ва Бандлик ва меҳнат муносабатлари вазирлигининг «Ўзбекистонда ёшлар бандлигига кўмаклашиш» қўшма лойиҳаси доирасида БМТТД ва Савдо-саноат палатаси томонидан амалга оширилмоқда.


Демократлар Вакиллар палатасидаги устунликни сақлаб қолди. Улар Сенатни ҳам қўлга олишга интилмоқда\n23:37 / 04.11.2020\nҚўшма Штатларда республикачилар ва демократлар ўртасида нафақат Оқ уй, балки Конгресс учун ҳам кураш кечмоқда.\nФото: iStock / Getty Images Plus\nКатта эҳтимол билан айтиш мумкинки, сешанба кунги сайловларда Демократик партия Вакиллар палатасидаги назоратни сақлаб қолди. Палата спикери, демократ Ненси Пелоси натижани «жуда таъсирли» деб таърифлаб, дастлабки натижалардан «фахрланишини» таъкидлади.\nҚуйи палата жами 435 аъзодан иборат бўлиб, номзодлар икки йил муддатга сайланади. Амалдаги чақириқда демократлар 232, республикачилар 197 ўринга эга. Ҳозиргача маълум бўлган натижаларга кўра, сайловда демократлардан 193, республикачилардан эса 185 вакил палата аъзолигини қўлга киритган – кўпчилик ўринни эгаллаш учун 218та ўринни банд этиш талаб этилади.\n100 нафар сенатордан иборат, айни пайтда республикачилар назоратидаги Сенатга сайлов натижаларини тахмин қилиш мушкул.\nБу йил юқори палатадаги 35та ўрин учун сайлов бўлиб ўтмоқда. Амалдаги Сенатда республикачилар 53, демократлар 45 ўринга эга, икки мустақил аъзо ҳам қонун чиқаришда демократлар билан ҳамкорлик қилади.\nЖо Байденнинг партиядошлари Сенатни ҳам ўз назоратига олиш учун 35та ўрин учун кечаётган курашда рақибларига қараганда тўрттага кўпроқ ўрин билан ғалаба қозониши керак. Демократлар ҳозирча номзодлар Сенатга сайланган 33 штатдан 12тасида етакчилик қилмоқда. Улардан бири, Аризона штатидаги республикачи сенаторлардан бири ўз курсисини демократлар номзодига қолдирганга ўхшамоқда.\nАйни пайтга келиб, ҳали натижалар маълум бўлиб улгурмаган штатларни ҳисобга олмаганда, Сенатда иккала партиянинг кучлари тенг келмоқда – 47–47. Палата назорати учун эса камида 51та ўринни эгаллаш талаб этилади.\nЭслатиб ўтамиз, АҚШ сенаторлари 6 йилга сайланади. Ҳар икки йилда Сенатдаги ўринларнинг учдан бир қисми учун сайловлар бўлиб ўтади.\nЭрон АҚШ санкцияларидан кўрган зарарни 200 миллиард долларга баҳолади\nНавальний эффекти: ЕИ ва АҚШ кимларга қарши санкция киритди?\n14:49 / 04.03.2021\nИнновацион уруш ёки АҚШнинг глобал технологик устунлиги барҳам топмоқдами?\n23:32 / 03.03.2021\nАҚШ куч билан дунёда демократияни илгари сурмасликка ваъда берди


Қизиқарли ва ғамгин ҳикоя. Европа чемпионлар кубоги ва «Олтин тўп»ни ўйлаб топган инсонни ҳозир ҳеч ким эсламайди / CHAMPIONAT.asia\n20:24А Серия. Июнь ойининг энг яхши ўйинчиси маълум бўлди 0 20:20U-21 Биринчилиги. "Локомотив"да яна дуранг, "Насаф"дан йирик ғалаба 6 20:12"Бунёдкор": Футболчимизнинг ҳолати барқарор 2 20:00Coca Cola Суперлигаси. "Пахтакор" - АГМК. (Матнли трансляция) 49 20:00Coca Cola Суперлигаси. "Навбаҳор" - "Қизилқум" 0:0 25 19:53"Челси" раҳбарияти жамоанинг ҳужум чизиғини сербиялик футболчи билан кучайтирмоқчи 4 19:34Роналду "Ювентус"дан кетиш ҳақида ўйламаяпти 8 19:20РПЛ. 28-тур рамзий жамоаси эълон қилинди 1 19:04"Пахтакор" ва АГМК жамоалари стадионга етиб келди 9 18:49Карикатура: Моуринью дербида ғолиб бўлди 6 18:47Coca Cola Суперлига. 10 ва 11-турларда ўзгариш 8 18:42Olamsport: Муроджон Аҳмадалиевнинг вазнидаги камарлардан бири вакант қолдирилади, UFC президенти ҳакамларни танқид қилди 0 18:28"Ростов" Карпиннинг жамоадан кетиши ҳақидаги гап-сўзларга изоҳ берди 1 18:07"ОФ": Фаолиятини якунлаган Единак, "Уммон ёқути" ва Ироқ футболи афсонаси (3-сон) 0 18:05"Ювентус" янги трансфер устида ишламоқда 4\nҚизиқарли ва ғамгин ҳикоя. Европа чемпионлар кубоги ва «Олтин тўп»ни ўйлаб топган инсонни ҳозир ҳеч ким эсламайди\nТеглар : ЕЧЛ ФранцияОлтин тўпГабриэль АноЕвропа чемпионлар кубоги\nБарчаси Daily Mail «Вулверхэмптон»ни клублар ўртасидаги Жаҳон чемпиони деб эълон қилганидан сўнг бошланган.\n1954 йилнинг куз фасли. Англия чемпиони ва мамлакат Cуперкубоги соҳиби «Вулверхэмптон» ўз уйида «Спартак»ни 4:0 ҳисобида таслим қилди, Daily Record эса русларнинг устидан кулиб сарлавҳа қўйган. Қўпол, аммо хафа бўлишга ҳожат йўқ эди: газеталар «Вулвз»нинг ҳар бир қурбони устидан кулишарди. Бу жамоа Шотландиянинг «Селтик», Аргентинанинг «Расинг» ва Тель-Авивнинг «Маккаби» (10:0) каби клублар билан ўртоқлик учрашувлари ўтказиб барчасида ғолиб бўлган. Энг муҳим баҳсни охирига қўйишди: Венгриянинг «Гонвед» клуби сафида буюк Ференц Пушкаш ўйнарди.\nБу ўйиндан барча қасос кутарди: 1953 йилда Венгрия терма жамоаси Англияни «Уэмбли»да 6:3 ҳисобида мағлуб этган, ўз уйида эса 7:1 ҳисобида шарманда қилганди. «Бундай ажойиб ҳужумни Британияда биз ҳали кўрмаган эдик», – деб ёзганди The Guardian нашри. Ўша пайтда телевизор орқали фақат кубок финаллари намойиш этиларди, аммо «Вулверхэмптон» ўйини шунчалик ҳиссиёт билан муҳокама этилардикуи, BBC иккинчи бўлимни жонли намойиш этди холос.\n«Бизнинг уйда телевизор йўқ эди, шу боис учрашув бошланишига 10 дақиқа қолганида унинг девори ёнида тўп тепардим, – деб ёдга олади 8 ёшли Жорж Бест ўз автобиографиясида. – Унинг исми Харрисон эди, мен футбол ишқибози эканлигимни жуда яхши билар ва зарбалар товушини эшитарди. Бундай трюкни барча муҳим ўйинлардан олдин амалга оширардик, аммо у дарҳол уйга таклиф қилмасди, терлашга тўғри келарди. Маълум вақт ўтганидан кейингина эшикни очиб шундай дерди: «Мен билан бирга футбол кўришни истайсанми?» Мен уйга ўқдек кириб кетардим».\nЎйин эртак мисоли ўтди. «Гонвед» дастлабки 15 дақиқа ичида иккита гол урди, аммо танаффусдан сўнг кучли ёмғир ёғди: меҳмонлар лойга қарши жанг қилишди, бундай ҳавога ўрганиб кетган мезбонлар эса учта гол урди ва Англия бир муддат ақлдан озди. Барчадан ҳам кўра Daily Mail байрам қилди ва «Вулверхэмптон»ни клублар ўртасидаги Жаҳон чемпиони деб эълон қилиб юборди. Газета бу гапларни бош мураббий Стэн Куллис айтганини ёзди, аммо мураббий бундай гапни ҳеч қачон айтмаганини таъкидларди.\nБундай баёнотга барча ҳам қўшилмади. Франциянинг етакчи газетаси L’Equipe ундан ҳам даҳшатли сарлавҳа чоп этди.\n«Йўқ, «Вулверхэмптон» ҳали клублар ўртасидаги Жаҳон чемпиони эмас!\nТаг сарлавҳа: «Биз клублар ўртасидаги Европа чемпионатини таклиф қиламиз. У терма жамоалар ўртасидаги мусобақадан ҳам сенсационроқ бўлади».\nИккита катта аргумент:\n1. «Вулверхэмптон» «Спартак» ва «Гонвед»ни ўз уйида, мавсум ўртасида (Англияда 21-тур бўлиб ўтганди) мағлуб этди. Москва ва Будапештга хатто борилмади ҳам.\n2. Умуман олганда дунёда бошқа кучлироқ клублар бор. «Милан» ёки «Реал» ҳақида эшитганмисиз?\n«Жаҳон чемпионати ёки Европа чемпионати формати оргинал кўринарди. Бунда Марказий Европа клублари ўртасидаги тўқнашувлар барчани кутиб турарди. Бундай мусобақа кўп муҳокама бўлишига ишонамиз ва таваккал қилиш керак».\nМатнни L’Equipe муҳаррири ёзган. Унинг исми Габриэль Ано эди.\nФранция терма жамоасида ўйнаган ва мураббий бўлган. Биринчи Жаҳон урушида қатнашган ва аноним тарзда ўз истеъфосини сўраган\nКалта олинган соч, силлиқ костюм, кескин ва диққатли нигоҳ. У шундай фикрлар эди: У ниманидир билса, атрофдагилар ҳам шуни билиш керак. Француз қўл сиқишни умуман ёқтирмасди: бу нарса гигиенага тўғри келмаслигини ва ортиқча вақт олишини айтарди, яна узоқ суҳбатларни жини суймасди. Ҳамкасблари уни ҳурмат қиларди ва қўрқиб туришарди.\nАно 1889 йилда туғилган, ёшлигидан футболни ва тилларга қизиқиб қолган. Барчаси ўхшарди: у тезда инглиз тилини ўрганиб олди, немис тилида идеал тарзда гапира бошлади ва 18 ёшида Франция терма жамоаси ўйинчисига айланди. Ёш ҳимоячи 11та ўйинда майдонга тушгач барчаси тескарига айланиб кетди: Биринчи Жаҳон уруши бошланди. Анонинг жасурлиги чегара билмас эди: у немис қамоқхонасидан қочиб кетган ва француз авиациясига ёрдам беришга чақирилган, жангларда иштирок этган, асосийси тирик қолганди (осмонга кўтарилган 17 минг француз аскарларидан 5,5 минг нафари ҳалок бўлган эди).\n1919 йилда Ано терма жамоага битта ўйин учун қайтди. Сардорлик боғичи билан майдонга тушди ва ўша куниёқ фаолиятини якунлади. 30 ёшда. Спортдан сўнг у журналистлик қила бошлади, Le Miroir des Sports (гольф ва самолетлар ҳақида), L’Auto (L’Equipe дан олдинги) газеталарида ишлади ва шу орқали футболга қайтди. 1945 йилда Анони Франция терма жамоасига «техник селекционер» (аслида бош мураббий ёрдамчиси) лавозимига ишга олишди. Бош мураббий бошқа инсон эди, аммо амалда барчасини Ано бошқарарди. Шу билан бир вақтда L’Equipe газетасида ҳам ишини давом эттирарди.\n«Хайратланарли ҳеч нима бўлмаганди: матбуот ва федерация ўртасида ўхшашлик бор эди, – дейди тарихчи Поль Дичи. – Газеталар расмий ҳужжатларни чоп этишар ва сиёсатчилар фикрини тақдим этарди. Журналист терма жамоани бошқармоқда? Бугунги кунда бу ғалати, аммо ўша пайтда барча буни оддий қабул қилди».\nАно терма жамоада ҳам ўз услубидан воз кечмади. 1949 йил апрель ойида Франция Голландияга 1:4 ҳисобида ютқазиб қўйди, у мазкур баҳсни миясидан чиқариб ташлай олмасди. Соат тонгги 4да жамоа сардори Жан Пруффнинг хонасига қўнғироқ қилиб, уни уйғотди: «Умид қиламанки, бундай шармандаликдан кейин ухламагандирсан? Мен ухлай олмадим. Нонушта вақтида кейинги ўйинда майдонга тушишга нолойиқлигингни барчани айтасан ва биринчи поезддаёқ уйга кетасан».\nБир неча соатдан сўнг Ано Роттердамдаги меҳмонхона лифтида Пруффни кўриб қолади ва биттагина савол беради: «Сен ҳалиям шу ердамисан?».\n«Шундай тарзда ўз норозилигини билдирар эди, – деб ёдга олади футболчи. – Агар у рост гапни айтаётган бўлса нима ҳам дея олардим? Балки, Ано барчага хатто мен, жамоа сардори ҳам ҳеч қандай имтиёзларга эга эмаслигини кўрсатмоқчи бўлгандир. Менимча бу ажойиб».\nЯна бир ажойиб воқеа. Ано бошчилигида терма жамоа даҳшатли ғалабасиз серияга ўралашиб қолди: 5та ўйинда 4та мағлубият. Испанияга қарши (1:5) ўйиндан икки кун ўтгач L’Equipe газетасида аноним матн чоп этилди «Тўнтарилиш – Франция терма жамоасини сақлаб қолиш учун ягона имконият». Қизиқ, ким бундай нарса ёзган экан?\nИкки бетда Франция жамоасидаги ўзгаришлар ҳақида гап борган. Муаллиф мутасаддиларга кўп пул тўланишидан норози эди (ойига 120 минг франк мамлакатдаги минимал ойликдан 10 баравар кўп эди), чемпионатда жуда кўп жамоа бор (18тадан 14 ёки 16тага камайтириш керак), ўйинлар ўртасида танаффус йўқ, мавсум ўртасида ҳам ўртоқлик ўйинлари бўлаверади.\nМатнда шундай жой бор: «Ҳозирги бош мураббий ҳеч қандай натижага эриша олмаган, футболчилардан эффект ола билмаган. Уни алмаштириш вақти келди. Бизга янги мураббий керак».\nКейинроқ автор кимлиги аниқланди, ҳеч ким хайрон қолмади: мақолани Ано ёзган эди. У ўзининг истеъфосини сўраб мақола ёзганди.\nУни гапига қўшилишди. 24 соатдан сўнг Анони истеъфога чиқаришди.\nL’Equipe Жанубий Америкадаги мусобақадан нусха олган\nАно кўпинча ёрқин ва эффектив мақолалар ёзарди. Европа клублари ўртасидаги мусобақа ҳақидаги мақола катта муҳокамага сабаб бўлди: таҳририятни хатлар билан тўлдириб юборишди, уч кундан сўнг L’Equipe бошқа журналист Жак де Рисвикнинг мақоласини чоп этди. У мусобақа регламентини ишлаб чиққан ҳамкасби Жак Ферраннинг ишини намойиш этганди.\nБу ғояни ФИФА ҳам қўллаб қувватлади, аммо бу етарли эмасди: айнан 1954 йилда УЕФА ташкил этилган эди, энди бундай мусобақаларга айнан шу ташкилот жавоб берарди. 1955 йил март ойида Венада ташкилотнинг дебют конгресси бўлиб ўтди, у ерда Ано ва Ферран Европа чемпионлар кубоги мусобақаси қандай бўлиши мумкинлигини намойиш этиб беришди. УЕФА таваккал қилишни истамади, аммо охири бир шарт билан рози бўлди: Структурани охиригача ишлаб чиқади ва клубда маҳаллий федерациялар билан муаммо келиб чиқмайди.\nБундай нарсани ёддан чиқариш тўғри эмас: Агар L’Equipe Жанубий Америкадаги мусобақага қизиқиб қолмаганда замонавий Европа чемпионлар лигаси пайдо бўлмаслиги мумкин эди.\n1929 йилда Уругвайнинг «Насьональ» клуби хўжайинлари Роберто Эспиль ва Хосе Усера Бермудес ўйланиб қолишди: қитъадаги энг кучли клубни аниқлаш учун мусобақа керак. Форматни, географияни ва регламентни ҳал қилиб олишди. 1930 йилда бу ғояни Чилининг «Коло-Коло» клуби президенти Робинсон Альварес Маринга етиб борди.\n1948 йилда «Коло-Коло» Жанубий Америка клублари ўртасидаги чемпионатни ташкил этди: биринчи мусобақа Сантьягода 11 февралдан 17 мартга қадар давом этди. Унда 7та клуб қатнашди. Чилига «Ривер Плейт», «Насьональ», «Васко да Гама», «Депортиво Мунисипаль» (Перу), «Литораль» (Боливия) ва «Эмелек» (Эквадор) клублари келишганди.\n«Бу чемпионатни Европадагилар ҳам билиб қолишди, – деб ёзилади Ренато Гонсалеснинг «Ўйиндан ташқари ҳолат: Чили футболи тарихи» номли китобида. – L’Equipe бош муҳаррири Габриэль Ано ушбу мусобақани ёритаётган мухбирнинг шарҳларини мароқ билан ўқир эди, охири Европада ҳам мана шунга ўхшаш мусобақа ўтказиш таклифини мақола тарзида чоп этди».\nБу мухбир Жак Ферран эди, 2015 йилда у Globo Esporte нашрига интервью бериб барчасини тасдиқлади: «Барчани ортда қолдиришни истаётган Европа қандай қилиб бундай мусобақани ўтказмаслиги мумкин эди? Биз шунчаки Жанубий Америкадан намуна олдик ва уни ривожлантирдик».\nБиринчи Европа чемпионлар кубоги 1955/56 йилги мавсумда бўлиб ўтган, унда иштирок этувчи клубларни L’Equipe аниқлаган эди. Дастлабки рўйхатда 18та клуб бор эди, аммо баъзи клублар таклифни рад қилишди. Масалан, «Челси» – Англия футбол Ассоциацияси тавсияси билан мусобақада қатнашмади.\n«Тўғрисини айтганда, бу ерда ўйнаш қанчалик муҳим аҳамият касб этишини умуман ўйламаган эдик, – дейди «Реал» сафида илк мусобақада чемпион бўлган ярим ҳимоячи Франсиско Хенто. – Шунчаки майдонга тушдик. Агар ғалаба қозонсак нима бўлишини ҳеч ким бизга тушунтирмади. Формат ҳақида ҳам ҳеч нима билмасдик. Финалда «Реймс»ни мағлуб этганимиздан кейингина қандайдир катта ютуқни қўлга киритганимизни тушуниб етдик».\nАно Европада биринчи мураббийлик семинарларини ташкил этди, 1930 йилларда футбол Францияда профессионал бўлишини талаб этарди. Анонинг қандай одам эканлигини тушуниб етганингиздан сўнг бир қўшимча қиламиз: «Олтин тўп» ҳам унинг ғояси.\n1956 йилда Габриэль France Football бош муҳаррири бўлиб ишлаётганди ва машҳур ҳамкасбларидан Европанинг энг яхши беш нафар футболчисини айтишларини сўраган. Биринчи ўрин учун 5 очко, иккинчи ўринга – 4, учинчи ўринга – 3, тўртинчи ўринга – 2, бешинчи ўринга – 1. Балллар қўшилиб ғолиб аниқланарди. Биринчи марта 16 нафар журналист овоз берди, биринчи «Олтин тўп» «Блэкпул» ҳужумчиси Стэнли Мэттьюзга насиб қилди.\nАно унинг ишига эътибор қилишларини яхши кўрарди, аммо ҳеч қачон машҳурликка интилмасди. Балки, шунинг учун унинг исми тарихдан ўчиб кетгандир: тўрт йил олдин The Guardian Францияда биронта кўчан, биронта стадион ва биронта мактабга унинг номи қўйилмаган, L’Equipe ва France Football таҳририятларида эса собиқ бош муҳаррирнинг расми ҳам йўқ.\nНоҳақлик ва жуда ачинарли.\nsports.ru сайтидан Нарзулла таржимаси\nКарикатура: "Юве" учун А Серия муаммо эмас, "кекса синьора"га ЧЛ ғолиблиги керак 5\nРасман: "Манчестер Сити" Чемпионлар Лигасида ўйнайди. CAS апелляцияни қабул қилди 45


Афлотунга таянган Ал-Форобий қандай қилиб Исломда цензурани ёқлаб чиққан - UzAnalytics\nАфлотунга таянган Ал-Форобий қандай қилиб Исломда цензурани ёқлаб чиққан\nCAA Network маҳсулоти\nХ асрнинг буюк мутафаккири ва тасаввуф намояндаси Ал-Форобий ўзининг сиёсий фалсафасида бой эллинистик ғоялардан фойдаланган. Хусусан, Афлотун ва Арастунинг фалсафасини кенгайтириб ўз даври учун мослаштирган. Бу ҳақда Aeon онлайн-журналида мақола чоп этилди. Муаллиф қатор ғарб ва араб нашрларининг кулумнисти\nРашми Рушан Лал бўлиб, у Афлотуннинг илк араб файласуфларига таъсирини ўрганади.\nҚуйида унинг Афлотун томонидан сўзни назорат қилиш зарурати ҳақидаги ғоялари машҳур шарқ алломаси Ал-Форобийга қанчалик таъсир қилгани ҳақидаги мақоласи таржимаси билан танишасиз.\nАбу Наср Муҳаммад ибн Муҳаммад ибн Узлуғ Тархон Ал-Форобий яшаган қудратли Аббосийлар салтанатидаги вазият радикалликка йўғрилган консерватизмнинг ўсишига имкон яратди.\nБағдодга келиш олдидан Дамашқда қоровул бўлиб ишлаган файласуф қўй юраги ва сувдан тайёрланган оддийгина таомларни еб, ширин райҳон шарбатини ичиб салтанатдаги ўсиб келаётган беқарорликни кузатиб борарди.\nБуларнинг фонида Ал-Форобий фуқароларни хайр-саҳоватга, адолат, одамийлик бахти ва жамоат тартибига чорловчи сиёсий фалсафасини шакллантирди.\nАл-Форобийнинг фалсафий мероси орасида мусулмон дунёсида ижодий тафаккурни назорат қилишга қаратилган қарашлари анча машҳур. Бу билан у еттинчи аср охирида одам тасвирисиз тангалар зарб қилган ва Қуддуси Шарифдаги гумбазларни ҳуснихатлар билан безатган Уммавийлар халифаси Абдул Малик томонидан бошланган аниконизм лойиҳасининг якунловчиси бўлди.\nИслом санъати айни шу жиҳати билан юнон-рум анъаналаридан фарқ қилади. Ал-Форобий кейинчалик тирик жонларни сўз билан тасвирлашдаги чегараларни тасдиқлаш орқали ижодий тафаккур устидан назоратни янги чўққиларга олиб чиқди. У Афлотун таълимотларидан фойдаланган ҳолда буни амалга оширди ва дадил айтиш мумкинки, у исломнинг ижодий тафаккурни қандай тушуниши ва унга муносабат билдириши бўйича қарашларга аниқлик киритишда ёрдам берди.\nҚуббатус Саҳро масжиди\nИсломни ва унинг пайғамбарини сўз билан тасвирлаш ҳам тасвирий санъат билан тенг ва, айтиш мумкинки, шаккокликдир. Ал-Форобийнинг мазкур табулари такомиллашуви оқибатлари бугунги кунда ҳам яққол кўзга ташланади. Оятулло Ҳомайнийнинг “Шайтон оятлари” асари учун Салмон Рушдий устидан ўлим ҳукми ёзилган фатвоси, Бомиёнда Будда ҳайкалининг Толибон томонидан бузиб ташланиши, Даниянинг Jyllands-Posten газетасида Муҳаммад пайғамбар тасвири чоп этилиши, Charlie Hebdo француз сатирик газетаси офисига ҳужумлар бунга яққол мисол бўла олади.\nБу ҳужумларнинг барчаси образлардан фойдаланишни назорат қилиш истаги билан боғлиқ.\nАл-Форобий ўзининг асосий назариялари устида бош қотираётган пайтларда суратли образлардан фойдаланиш мусулмонлар учун анча жиддий муаммо бўлган. 632 йилда пайғамбар вафот этганидан сўнг 30 йил давомида бадиий ва ижодий қарашлар аслиятга нисбатан икки ҳар хил йўлда кетдики, бу йўллар илгаридан белгилаб берилгандек эди.\nДунёвий жойлар, масалан, Уммавийларнинг (661-750) саройлари ва ҳаммомлари учун алоҳида санъат мавжуд эди. Диний қадамжолар – масжид, мақбара, “Қуббатус Саҳро” (691 йилда қурилган) кабилар учун ҳам алоҳида санъат йўли шаклланди.\nВизантия императори Юстиниан Иккинчининг тангада тасвири зарб этилиши натижасида юзага келган “образлар полемика”си Халифа Абдул Малик томонидан қайта жонлантирилди. Алалоқибат, Абдул Малик ўзининг портретини эмас “Амирал мўминин”, “Аллоҳнинг халифаси” сўзлари ёзилган тангаларни зарб эттирди.\nҚуббатус Саҳро эса жонли мавжудотларнинг тасвирлари билан эмас, балки, сўзлар билан безатилди. Тасвирнинг йўқлиги эса асосий мезон бўлди. Амалда сўз образга айланди. Мана, нима учун мусулмонлар ҳуснихатда улкан ютуқларни қўлга киритдилар ва каллиграфияни мусулмон санъатининг буюк бир шаклига айлантирдилар!\nЁзма сўзларнинг муҳимлиги, унинг қабул қилиниши ва маъноси, саккизинчи асрдан ўнинчи асрга қадар юнон манбаларининг араб тилига таржима қилинишида Аббосийларнинг киритган инвестициялари туфайли янада шоён бўлди.\nТабиийки, Ал-Форобий яшаган даврларда мусулмонлар учун сўз устидан назорат ўта аҳамиятли бўлган. Насроний руҳонийлар ҳам сўз устидан бундай назоратни қўллаб-қувватлаганлар. Уларнинг айтишларича, сўз ҳам картиналар каби тасвирни акс эттира олади. Ўнинчи асрда мусулмон дунёсида яшаган ва араб тилида ёзган насроний руҳонийси Теодор Абу Курах сўзнинг иконаларга тенглигини эълон қилганди. Унинг айтишича, тасвирлар саводсизларнинг ёзувлари саналаркан.\nАббосийлар салтанати таназзулга юз тутишини кузатар экан, Ал-Форобий, у яхши ёки ёмон шаклда бўладими, ёзувнинг ҳукми юқори бўлишини англаб етади. Ижодкор кишилар ўзларининг ёзган асарлари учун жавобгарлик зиммасида эга эканига у амин эди. Аббосий халифалар ўз шахсиятидаги инқирозлар билан ҳам маънавий, ҳам сиёсий жиҳатдан кўп бор тўқнаш келишарди.\nБу араб дунёсидаги энг илғор мутафаккирлардан бири бўлган Ал-Форобийни турли миллатлар ва ҳудудлар ўртасида кенгайиб бораётган Ислом олдида турган долзарб муаммолар орасидан энг зарурийларини ажратиб олишга ундади.\nБуроқ отида Самога кўтарилаётган (Меърож) Муҳаммаднинг юзи ёпиқ шаклдаги тасвири, XVI аср форс миниатюраси.\nАл-Форобий Афлотуннинг таълимотини уйғунлаштирган ҳолда сиёсий фалсафани яратди. Унда инсонларнинг яшаши учун зарур бўлган идеал жамият акс этади.\nУ етакчилик масалалари билан ҳам шуғулланди. Ўз асарларида мусулмонларга “фозил дин” тамойиллари асосида шаклланадиган “фозил одамлар шаҳри”, уни бошқариш учун “файласуф қирол”, “одил ҳукмдор” тушунчаларининг моҳиятини англатишга уринди.\nХудди Афлотун сингари Ал-Форобий ҳам фозил одамлар шаҳри ва унинг даҳлсизлигини мустаҳкамлаш учун идеал ҳукмдор кераклиги ва у ўзининг ижодкорлиги билан буни қўллаб-қувватлаши лозимлигини айтади.\nАфлотун ўзининг “Давлат” асарида шоирлардан хайр-саҳоват ҳақида, илоҳларга яхшиликлар қилиш ҳақида ёзишни талаб қилади. Ал-Форобий рисолаларида ҳам фозил одамлар шаҳри учун куй-қўшиқлар, ҳамду саноларга йўғрилган сатрлар тилга олинади.\nАл-Форобий “одил подшоҳ ва олий ҳукмдор хизматида” муншийлар фозил одамлар шаҳри кишилари учун “энг ҳурматли” саналишини ёзади.\nАсарларида келтирилган ёзувчилар ҳақидаги айни шу ғоя Ал-Форобийнинг сиёсий фалсафасини ўзи “илоҳий Афлотун” деб атаган инсон билан янада яқинлаштиради.\nМусулмон жамияти учун ижтимоий фойда сифатида Афлотуннинг “ёзувчилар цензураси”си далилига мурожаат қилар экан, Ал-Форобий сўз ёрдамида жамиятни бошқариш мумкинлигини исботлаб беради. Бу Ислом имижини яратишдаги кейинги босқич учун жуда муҳим эди.\nАл-Форобийнинг айрим ғоялари қомусий олим Ибн Сино ва диний уламо Абу Ҳомид Ал-Ғаззолий каби бошқа мусулмон мутафаккирларига ўз таъсирини ўтказмасдан қолмади.\nШубҳасиз, Ал-Форобий ёқлаб чиққан сўзнинг ижодий ифодаси устидан назорат қилиниши исломнинг янада янги тасвирлар ва тасаввурлар билан бойишига хизмат қилди.


Ўзбекистон Республикаси Адлия вазирлиги - Адлия вазири Русланбек Давлетовнинг ТДЮУ битирувчилари билан учрашув учун нутқи\n01:08:01 (GMT +5), Чр, 14 апр 2021\nАдлия вазири Русланбек Давлетовнинг ТДЮУ битирувчилари билан учрашув учун нутқи RSS обуна\nЎзбекистондаги нуфузли олийгоҳлардан бири бўлган Тошкент давлат юридик университети кўп йиллик тарихга эга. Бу даргоҳдан атоқли ҳуқуқшунослар, йирик жамият ва давлат арбоблари, олимлар, академиклар етишиб чиққан. Биз бу билан ҳамиша фахрланамиз.\nАдлия вазири Русланбек Давлетовнинг\nТДЮУ битирувчилари билан учрашув учун нутқи\nХабарингиз бор, бугун жамиятда ижтимоий ҳаётнинг барча соҳаларида бўлгани сингари, суд-ҳуқуқ соҳасини янада ислоҳ қилиш, қонун устиворлиги ва адолатни таъминлаш ҳамда инсон ҳуқуқлари ва унинг манфаатларини ҳимоя қилиш ҳамда унинг шаъни ва қадр қиммати олий қадрият сифатида баҳоланиб, халқни рози қилиб яшаш ҳар бир давлат хизматчисининг бош вазифаси бўлиши баробарида давлат сиёсатининг устувор йўналишига айланди.\nПрезидентимиз бошчилигида олиб борилаётган ушбу ислоҳотлар ҳар биримиздан адолатли ва ҳалол бўлиш, ўз устимизда тинмай ишлаш, халққа садоқат билан хизмат қилишни талаб этмоқда.\nСўнги йиллардаги ҳуқуқий ислоҳотлар ва янгиланишлардан яхши хабардорсиз албатта. Бу ўзаришлар жараёнида Юридик таълим ва фан тизимини ҳам тубдан такомиллаштириш, унинг халқаро таълим майдонидаги рақобатбардошлигини таъминлаш, юридик кадрлар тайёрлаш сифатини ошириш борасида ҳам улкан ишлар амалга оширилди ва бу жараён давом этмоқда.\nАлоҳида таъкидлашим ўринлики, мамлакатимизда давлат ва жамият ҳаётида коррупция иллатини батамом барҳам топтириш борасида ҳам мана яқин кунларда президент қарори қабул қилиниб, бу соҳадаги ишларни янгича тартиб ва шароитларда ташкил этиш юзасидан улкан вазифа ва функциялар белгиланди.\nУмуман олганда, ушбу жамият тараққиётига салбий таъсир этувчи коррупциявий ҳолатларга қарши муросасиз курашиш, шунингдек бюрократия, жиноятчилик, фуқаролар ҳуқуқ ва эркинликларини бузиш сингари иллатларни садоқатли меҳнатингиз билан бартараф этиш сизнинг келгусидаги фаолиятингизда бош мезон бўлиб хизмат қилишини яна бир бора сизга эслатмоқчиман.\nБу юксак мақсадларга эришишда Сиздан нафақат олган билим ва профессионал малака, балки инсоний поклик, ҳалоллик, холислик, инсоф ва диёнат ҳамда энг асосийси ҳар қандай шароитда ҳам адолатли бўлиш талаб этилади. Шундай экан, Сизларнинг келгусидаги фаолиятингиз бош мезони – инсонни, унинг ҳуқуқ ва манфаатларини бўлиши даркор.\nБу йил мана университетни 605 нафар талаба (481 нафар бакалавр ва 124 нафар магистр) тамомлаб, диплом олмоқдалар. Шундан 112 нафари қизлар эканлиги алоҳида қувонарли, албатта. Битирувчиларнинг 230 нафари давлат ва нодавлат ташкилотларига ишга жойлашиб бўлишди. Шу жумладан, 35 нафар битирувчи Адлия вазирлиги тизимига ишга қабул қилинди. Яна 50 нафардан ортиқ талабанинг номзоди вазирлигимиз томонидан ўрганиш жараёнида. 200 дан зиёд битирувчилар суд, прокуратура, ички ишлар, давлат божхона хизмати каби органлар томонидан ишга олиш бўйича ўрганишлардан ўтмоқда. Ўйлайманки, барча битирувчилар муносиб ишга жойлашадилар.\nМени, ўйлантираётган савол шунда-ки, эртага битирувчиларимиз самарали ишлай оладиларми? Кадрларимиз бугунги қўйилаётган илғор ва жиддий талабларга жавоб бера оладими?\nБугун битирувчилардан амалиётда қуйидаги малака ва кўникмалар талаб этилаётганлигига эътиборингизни қаратмоқчиман:\nсоҳага оид муаммоларни аниқлаб, уларни бартараф этиш механизмлари юзасидан таклифлар бера олиш қобилияти;\nжисмоний ва юридик шахсларнинг мурожаатлари бўйича қонун ҳужжатларини тўғри қўллай олиш ва мурожаатчилар билан ишлаш тизимини самарали йўлга қўйиш кўникмаси;\nкатта аудитория олдида ҳуқуқий тарғибот ва ташвиқотни амалга ошира олиш, нотиқлик малакаси;\nқиёслаш ва танқидий-таҳлилий фикрлаш кўникмасига;\nқонун ҳужжатларига киритилган сўнгги ўзгартиришлардан мунтазам хабардорлик;\nхорижий тилларни билиш ва ҳоказо.\nШу сабабли, Адлия вазирлиги томонидан адлия органлари ва муассасаларида мавжуд касблар бўйича “Касбий стандарт макети” ишлаб чиқилиб, лавозимларга талаб этиладиган малака ва кўникмалар Тошкент давлат юридик университетига тақдим этилди.\nЎйлайманки, Сиз ёшлар, битирувчилар ўз касбий кўникмангизни шакллантиришда бу билимлардан атрофлича сабоқ олдингиз. Ва келгусида уларни амалий фаолиятингизда ишонч билан қўллай оласиз.\nКелгусида Сизларнинг орангиздан давлат ва сиёсат арбоблари, халқаро даражада фаолият юритишга қодир етук ҳуқуқшунослар, олимлар етишиб чиқади. Айнан Сизлар бўлғуси вазирлар, судьялар, прокурорлар, адвокатлар, нотариуслар, яхши ФҲДЁ ходималари, борингки, профессионал ҳуқуқшунос мутахассислар сифатида бугун ҳаёт майдонига чиқяпсиз.\nҲуқуқшунослик соҳасига мутахассис сифатида илк қадам қўяётган бугунги кун ҳар бирингизга муборак бўлсин! Адолат, ҳақиқат учун хизмат қилиш эътиқодингизга, қатъий шиорингизга айланишига, жамиятимизда муҳим ўринга эга бўлган ҳуқуқшунослик соҳасини ривожлантиришга астойдил ҳаракат қилишингизга ишонаман. Чунки бу даргоҳда Сизни камолга етказган устозлар ўгити ва билимлари доимо сизга ҳамроҳ бўлиб, Сиздаги шижоат ва ғайрат бу марраларни забт этишга, албатта, қодир. Энг адолатли ҳуқуқшунос, деган шарафли номга доимо муносиб бўлишингизга тилакдошман!


Тожикистоннинг кимдан қанча қарзи бор? | Interpress.uz\nБош саҳифаЯнгиликларЖаҳонТожикистоннинг кимдан қанча қарзи бор?\nТожикистоннинг кимдан қанча қарзи бор?\n06:45 | 20-02-2021\nРасмий Душанба 2021 йилда ташқи қарз жалб этилиши ҳажмини оширишга қарор қилди ва кредит борасида ҳамкорлик қилаётган мамлакатлардан қўшимча қарз сўрашни бошлади. Айни пайтда Тожикистоннинг ташқи қарзи 3,1 млрд доллар (ЯИМ 36,9 фоизи)га тенг бўлиб, мамлакат аҳолиси жон бошига 294 доллардан тўғри келади. Маълум бўлишича, бигина 2020 йилда Тожикистоннинг ташқи қарзи 238 млн долларга ошган.\nҲукумат қарз устига қарз олишни кредитларсиз иқтисодиётнинг бир қанча соҳаларини ривожлантиришга хизмат қиладиган лойиҳаларни амалга ошириб бўлмаслиги билан изоҳлаган.\nЎтган йилнинг октябр ойида Тожикистоннинг 3,7 млрд долларлик ташқи қарзининг 80 фоизи хориждан олинган кредитларни, қолган қисми эса ички қарзларни ташкил этган.\nОхирги 12 йил мобайнида мамлакатнинг энг йирик кредитори Хитой экспорт-импорт банки бўлиб қолмоқда. 1997 йилгача Душанбенинг йирик кредиторлари Россия (52%) ва Ўзбекистон (31%) ҳисобланган.\nТожикистонга 2007 йилда 346 млн доллар тақдим этиш орқали Жаҳон банки мамлакатнинг энг йирик кредиторига айланган бўлса, 2008 йилда Хитой Душанбега 500 млн доллар қарз бериб, барча кредиторларни ортда қолдирди. Ажабланарлиси, Пекин-Душанбе ўртасидаги олди-берди қандай шартлар асосида амалга оширилаётгани жамоатчиликдан деярли сир тутилади. Айниқса, Хитой томони ажратилган кредит миқдори ва шартларини ошкор этмайди.


ЎЗБЕКИСТОН РЕСПУБЛИКАСИ ОЛИЙ СУДИЎЗБЕКИСТОНДА МАЪМУРИЙ СУДЛАР from\nЎЗБЕКИСТОНДА МАЪМУРИЙ СУДЛАР\nМаъмурий ислоҳотлар борасида ҳар бир давлат ўзининг тажрибасига эга.\nЎзбекистонда «маъмурий судлов» тушунчаси илк маротаба «туман (шаҳар) судининг маъмурий ишлар бўйича судьяси» тушунчаси остида 1994 йил 22 сентябрда қабул қилинган Ўзбекистон Республикасининг Маъмурий жавобгарлик тўғрисидаги кодекси билан мустаҳкамлаб қўйилди. Лекин, амалда 23 йил давомида бундай судьяларнинг ўзи мавжуд бўлмаган. Қонун ҳужжатларида маъмурий судлов сифатида фақатгина маъмурий ҳуқуқбузарлик тўғрисидаги ишларни кўриб чиқиш белгиланган ҳамда бундай тоифадаги ишлар жиноят, фуқаролик ва хўжалик судлари томонидан кўриб чиқилган.\n«Маъмурий судлов» («маъмурий суд ишларини юритиш») тушунчасини англаш учун, биринчи навбатда, «оммавий ҳуқуқий муносабат», «оммавий ҳуқуқий низо» ва «маъмурий низо» тушунчаларининг мазмун-моҳиятини билиб олиш зарур. Илмий изланишларда «оммавий ҳуқуқий муносабат»ларга таъриф берилганда, унинг оммавий ҳуқуқ нормалари билан тартибга солинган ижтимоий муносабатлар эканлиги кўрсатиб ўтилган. Оммавий ҳуқуқий муносабатларнинг асосий хусусияти сифатида эса, унда иштирок этувчи томонларнинг бири бўлиб давлат ҳокимияти субъектининг иштирок этиши белгиланган. Илмий адабиётларда бундай қарашлар тарафдорларини кўплаб учратиш мумкин. Лекин, ҳозирги кунда оммавий ҳуқуқий муносабатларнинг субъектлари сифатида бир томонда жисмоний ва юридик шахсларни, иккинчи томонда эса, фақатгина давлат органларини эмас, балки ҳокимият ваколатларига эга бўлган турли субъектлар учрайди.\nДемократик давлатларда олиб борилаётган номарказлаштириш нафақат давлат органлари тизими ичида, балки ундан ташқарида ҳам юз бермоқда.\nЖумладан, айрим давлат функциялари нодавлат ташкилотларига (фуқаролик жамияти институтларига) ўтказилмоқда. Бу, ўз навбатида, оммавий ҳуқуқий муносабатларнинг бир томонида иштирок этувчи ҳокимият ваколатига эга бўлган субъектлар доирасининг кенгайишига олиб келади.\nМасалан, Ўзбекистон қонунчилигига биноан фуқаролар ўзини ўзи бошқариш органларининг ва улар мансабдор шахсларининг қонун ҳужжатларига мос келмайдиган ҳамда фуқаролар ёки юридик шахсларнинг ҳуқуқларини ва қонун билан қўриқланадиган манфаатларини бузадиган қарорлари, ҳаракатлари (ҳаракатсизлиги) устидан маъмурий судга мурожаат қилиш мумкин. Демак, маъмурий судда оммавий ҳуқуқий муносабатларга доир низо кўриб чиқилаётганда фуқароларнинг ўзини ўзи бошқариш органи ҳокимият ваколатига эга бўлган субъект сифатида намоён бўлади.\nМаъмурий ҳуқуқ ва процесс соҳасида изланишлар олиб борган Ю. Тихомировнинг фикрича, оммавий ҳуқуқий низо ваколатли давлат органлари томонидан оммавий (жамоат) хусусиятига эга бўлган ва қонун билан ўрнатилган процессуал тартибда кўриб чиқиладиган низодир. Юзага келган низо, агарда оммавий ҳуқуқ соҳалари (конституциявий, маъмурий, молия, солиқ, меҳнат ва бошқалар)га тегишли масалаларни қамраб оладиган бўлса, бундай низолар оммавий ҳуқуқий ҳисобланади.\nОммавий ҳуқуқий низоларнинг ўзига хос хусусияти шундаки, ушбу низоли муносабат иштирокчилари ҳуқуқий жиҳатдан тенг эмас. Жумладан, Д. Замышляевнинг кўрсатишича, ҳар қандай оммавий ҳуқуқий низонинг хусусияти унда иштирок этувчиларнинг бири ҳокимият функцияларига эга бўлганлиги сабабли муносабат субъектлари тенг эмас. Шу сабабли ҳам бу ҳолат мазкур муносабатларни тартибга солишнинг алоҳида тартиботини ва юрисдикциясини талаб этади.\nЮқоридагиларга асосланадиган бўлсак, ҳуқуқшунос олимлар томонидан оммавий ҳуқуқий низо (хусусан, унинг асосий кўриниши ҳисобланган маъмурий ҳуқуқий низо) нинг бир нечта умумий хусусиятлари кўрсатиб ўтилган:\nбиринчидан, оммавий ҳуқуқий низолар оммавий ҳуқуқ соҳаларига тегишли масалаларни қамраб олади;\nиккинчидан, оммавий ҳуқуқий низоларда муносабат иштирокчиларидан бири сифатида ҳокимият ваколатларига эга бўлган субъект намоён бўлади ҳамда муносабат иштирокчилари тенг эмас;\nучинчидан, оммавий ҳуқуқий низоларни ҳал этишнинг махсус тартиби жорий этилади;\nтўртинчидан, оммавий ҳуқуқий низолар турли субъектларнинг ҳуқуқлари ва мажбуриятларини, уларнинг хатти-ҳаракатларини белгилаб берувчи моддий ҳуқуқ нормаларини қўллаш бўйича юзага келади;\nбешинчидан, оммавий ҳуқуқий низолар ҳокимият субъектлари қарорлари ва ҳаракатлари (ҳаракатсизлиги), норматив-ҳуқуқий ҳужжатлар, бошқа оммавий қарорлар ва ҳаракатлар бўйича юзага келади.\nЎзбекистон Республикасининг 2018 йил 25 январда қабул қилинган Маъмурий суд ишларини юритиш тўғрисидаги кодексининг 26-моддасига биноан маъмурий судга фуқаролар ва юридик шахсларнинг бузилган ёки низолашилаётган ҳуқуқлари, эркинликлари ва қонуний манфаатларини ҳимоя қилиш тўғрисидаги, маъмурий ва бошқа оммавий ҳуқуқий муносабатлардан келиб чиқадиган ишлар тааллуқлидир.\nФуқаролар ва юридик шахсларнинг ҳуқуқлари, эркинликлари ва қонуний манфаатларининг бузилиши ёки ушбу соҳадаги низода иккинчи томон сифатида давлат бошқаруви органлари, маъмурий ҳуқуқий фаолиятни амалга оширишга ваколатли бўлган бошқа органлар, фуқаролар ўзини ўзи бошқариш органлари ва уларнинг мансабдор шахслари намоён бўлади.\nБундан ташқари, Ўзбекистонда маъмурий суд ишларини юритишда юқорида санаб ўтилган шахсларнинг қарорлари, ҳаракатлари (ҳаракатсизлиги) билан бир қаторда, идоравий норматив-ҳуқуқий ҳужжатларга ҳам предмет сифатида қаралади.\nМаъмурий суд ишларини юритиш жараёнида аниқлаштирилиши лозим бўлган тушунчалардан яна бири «маъмурий орган» тушунчасидир.\nЎзбекистонга «маъмурий орган» тушунчаси 2018 йил 8 январдаги «Маъмурий тартиб-таомиллар тўғрисида»ги Қонуннинг қабул қилиниши билан кириб келди. Ушбу Қонуннинг 4-моддасига биноан маъмурий-ҳуқуқий фаолият соҳасида маъмурий бошқарув ваколати берилган органлар, шу жумладан, давлат бошқаруви органлари, маҳаллий ижро этувчи ҳокимият органлари, фуқароларнинг ўзини ўзи бошқариш органлари, шунингдек ушбу фаолиятни амалга оширишга ваколатли бўлган бошқа ташкилотлар ва махсус тузилган комиссиялар маъмурий органлар ҳисобланади.\nМаъмурий суд ишларини юритиш тўғрисидаги кодексининг 27-моддасида давлат бошқаруви органлари, маъмурий ҳуқуқий фаолиятни амалга оширишга ваколатли бўлган бошқа органлар» маъмурий орган сифатида ифодаланган.\nЎзбекистон Республикаси Президентининг 2003 йил 9 декабрдаги «Республика давлат бошқаруви органлари тизимини такомиллаштириш тўғрисида»ги Фармонига биноан вазирликлар, давлат қўмиталари, қўмиталар, агентликлар, шунингдек улар ҳузурида ва Ўзбекистон Республикаси Вазирлар Маҳкамаси ҳузурида ташкил этиладиган давлат бошқаруви тузилмалари республика давлат бошқаруви органларидир.\nФармонга биноан республика давлат бошқаруви органлари зиммасига:\nсолиқлар, божхона тўловларини йиғиш, давлат даромадларини тақсимлаш йўли билан хазинага оид вазифаларни амалга ошириш каби вазифалар юклаб қўйилган.\nҚонунчиликка биноан Ўзбекистон Республикаси Вазирлар Маҳкамаси давлат бошқаруви органларидан ташқари, хўжалик бошқаруви органларига ҳам раҳбарлик қилади.\nТабиий савол туғилади: хўжалик бошқаруви органи «маъмурий орган» таркибига кирадими?\nЎзбекистон Республикаси Президентининг 2003 йил 22 декабрдаги «Хўжалик бошқарув органлари тизимини такомиллаштириш тўғрисида»ги Фармонига биноан қуйидаги асосий ташкилий-ҳуқуқий шаклларда ташкил этиладиган хўжалик бирлашмалари:\n1) таркибига кирувчи корхоналарнинг хўжалик бирлашмасига тегишли бўлган акция пакетлари орқали ана шу корхоналарнинг хўжалик бошқарувини амалга оширувчи акциядорлик компаниялари, шу жумладан, давлат-акциядорлик компаниялари;\n2) муассис-корхоналар томонидан улар фаолиятига кўмаклашиш учун муассис-корхоналарнинг акциялари пакетларини бошқариш ҳуқуқисиз айрим умумий вазифаларни уларга топшириш йўли билан ихтиёрийлик асосида ташкил қилинадиган уюшмалар хўжалик бошқаруви органлари ҳисобланади.\nУшбу Фармонга биноан давлат бошқаруви, шу жумладан, тақсимлаш вазифалари, шунингдек уларнинг таркибига кирувчи корхоналар фаолиятига маъмурий аралашув хўжалик бошқаруви органларининг ваколатига кирмайди.\nЮқоридагилардан келиб чиқадиган бўлсак, хўжалик бошқаруви органлари «маъмурий орган» таркибига кирмайди, шунингдек улар томонидан амалга ошириладиган фаолият қонун ҳужжатларига биноан «маъмурий ҳуқуқий фаолият» ҳисобланмайди.\nАмалдаги қонун ҳужжатларида «маъмурий ҳуқуқий фаолиятни амалга оширишга ваколатли бўлган органлар» тушунчаси ёки рўйхати батафсил берилмаганлиги сабабли, маъмурий судларда ишларни кўриб чиқишда айрим муаммолар юзага келмоқда.\nЎзбекистонда маъмурий суд ишларини юритишни тушуниш уни ривожлантириш учун кенг имкониятлар очади.\nЗамонавий ўзбек маъмурий ҳуқуқ фани мустақил равишда ривожланиб бориши лозим. Бу ҳозирги глобаллашув ва иқтисодий интеграция шароитидаги талабдир.\nМаъмурий фаолиятни ҳуқуқий тартибга солиш соҳасидаги Германия тажрибаси диққат билан ўрганишга лойиқ ва Ўзбекистон қонунчилигини такомиллаштириш учун ундан фойдаланиш мақсадга мувофиқдир.\nМасалан, Германия маъмурий ҳокимият субъектлари доктринаси асосида улар орасида давлат ҳуқуқининг алоҳида субъектлари аниқланган. Шу асосда давлат юридик шахсларининг маъмурий ҳуқуқий институтини ривожлантириш мумкин.\nМаъмурий суд ишларини юритишдаги маъмурий процедуралар доктринаси бундай давлат процедураларини қонуний тартибга солиш бўйича немис тажрибаси билан тўлдирилиши фойдадан холи эмас.\nМаъмурий ишларни такомиллаштириш учун қуйидаги атамаларни белгилаш таклиф этилади: «маъмурий даъво», «маъмурий даъвогар», «маъмурий жавобгар».\nМаъмурий даъвогар ҳуқуқлари, эркинликлари ёки қонуний манфаатлари маъмурий жавобгар томонидан бузилган жисмоний ёки юридик шахслардир.\nМаъмурий жавобгар эса, давлат органлари, маҳаллий давлат ҳокимияти органлари ва уларнинг мансабдор шахслари ҳамда белгиланган тартибда ваколат берилган ташкилотлар ва уларнинг мансабдор шахсларидир.\nМаъмурий иш қўзғатишнинг асосий йўналишларига аниқлик киритиш ва уларни янада кенгайтириш ҳам мақсадга мувофиқдир.\nМаъмурий суд иши юритиш тизимига оид амалдаги қонун ҳужжатларини модернизация қилиш яқин келажакда маъмурий судларнинг давлатимиздаги муҳим суд институтларидан бирига айланишига хизмат қилади.\nҳузуридаги Судьялар олий


Ўзбекистонда 15 августдан бошлаб ҳаво ва темир йўл алоқалари тикланади. Қайси йўналишлар биринчи бўлади? Ўзбекистон янгиликлари\nЎзбекистонда 15 августдан бошлаб ҳаво ва темир йўл алоқалари тикланади. Қайси йўналишлар биринчи бўлади?\n14 August 2020, 16:25\nЎзбекистон, Тошкент – Batafsil.uz. Ўзбекистонда 15 августдан бошлаб ҳаво ва темир йўл алоқалари тикланади. Транспорт вазирлиги биринчи бўлиб йўлга қўйиладиган йўналишлар рўйхатини эълон қилди. Бу ҳақида мухбиримиз маълум қилмоқда.\nМаҳаллий йўналишларда авиа қатновларни тиклаш жараёни босқичма-босқич амалга оширилади. Хусусан, "Узбекистон хаво йуллари" авиакомпанияси томонидан 15 август санасидан эътиборан Тошкент – Нукус – Тошкент, Тошкент – Урганч – Тошкент йўналишида ҳафтасига уч маротабадан, Тошкент – Термиз – Тошкент йўналишида эса ҳафтасига икки маротабадан парвозларни амалга ошириш бошланади.\nТемир йўл транспортига келсак, "Ўзбекистон темир йўллари" Тошкент-Самарқанд-Бухоро-Тошкент йўналишида иккита тезюрар Afrosiyob поезди, Тошкент-Самарқанд-Қарши-Тошкент йўналишидаги бирта, Тошкент-Андижон-Тошкент йўналишидаги иккита поездни йўлга қўяди.\nЙўловчилар поезд ва самолётларга чиқишда, темир йўл станциялари ва аэропортлар ҳудудида, шунингдек йўлда бўлганда санитария-гигиена қоидаларига қатъий риоя қилишлари шарт.\nЭслатиб ўтамизки, ҳаракатланиш пайтида қуйидаги карантин чекловлари қўлланилади:\n- ижтимоий масофани сақлаш (2 метр);\n- тиббий ниқоблар тақиш;\n- тана ҳарорати 37 даражадан юқори ёки инфекция аломатлари бўлган фуқаролар поезд ва самолётларга қўйилмайди.\nКарантиннинг юмшатилишига оид муҳим хабарлар:\n- Ўзбекистонда 15 августдан карантин режимининг юмшатилиши бошланади.\n- Бундан ташқари, 15 августдан бошлаб мамлакатда чет элга чиқишнинг янги тартиби жорий этилади. Мамлакатлар яна ранг тоифаларига бўлинди.\n- Яна бир муҳим янгилик – 17 августдан бошлаб Ўзбекистонда масжидлар ва бошқа диний ташкилотлар фаолиятини қайта тиклашга рухсат берилди.\n- Шунингдек, 15 августдан Ўзбекистонда хусусий болалар боғчалари ва мактаблар, ўқув марказлари ўз фаолиятини қайта бошлайди.\n- Шу билан бирга, карантин юмшатилишига қарамай, мамлакатда бир қатор чеклов чоралари сақланиб қолади.\n- 15 августдан бошлаб Ўзбекистонда умумий овқатланиш корхоналари, гўзаллик салонлари ва сартарошхоналар, музейлар, хусусий болалар боғчалари ва мактаблар фаолияти қайта тикланади. Шунингдек, 30 кишилик тўй ўтказиш мумкин.


Китап жаңалығы: «Кишкене шаҳзада» – қарақалпақ тилинде » KarInform\nАнтуан де Сент Экзюпери – ХХ әсирдиң 30-40-жылларында дүнья көркем әдебияты классикасына айналған шығармаларды дөреткен белгили француз жазыўшысы.\nЖазыўшының «Қубла почта жолы» (1929), «Түнги пәрўаз» (1931), «Инсанлар планетасы» (1939), «Әскерий ушыўшы» (1942), «Тутқынға хат» (1943), «Кишкене шаҳзада» (1943) атлы повестлери ҳәм романлары инсан тәғдириниң ҳәр түрли тәреплерин ашып береди. Жазыўшының қазасынан соң жәрияланған «Қорған» романы терең философиялық ойларға толы шығарма болып табылады. Буннан тысқары оның хатлары, эсселери ҳәм очерклери китап болып жәрияланған.\nАнтуан де Сент-Экзюперидиң «Кишкене шаҳзада» атлы шығармасы – бул дүнья әдебиятының уллы шығармаларының бири.\nЖазыўшының усы шығармасы талантлы жазыўшы Гүлнара Ибрагимова тәрепинен рус тилинен қарақалпақ тилине аўдарма исленди ҳәм баспадан шығарылды.\nҚарақалпақ оқыўшыларының нәзерине усынылып отырған «Кишкене шаҳзада» аллегориялық ертек-повести жасларды инсанлық қәдир-қымбатын жоқары тутып жасаўға тәрбиялайтуғын шығармалардың бири болып табылады.\n«Кишкене шаҳзада» жанрлық жағынан ертек-повесть, философиялық ертек яки рәўаят сыпатында қаралады. Ертек ҳәм рәўаят – бул аўызеки әдебияттың ески жанрлары болып, инсанды дурыс жасаўға үйретеди, онда жақсылық ҳәм әдилликтиң жеңип шығарына исенимди тәрбиялайды. Бул шығармада да ертеклик фабула ҳәм тоқыманың тийкарында реал турмыс шынлығы, инсанлар арасында өзара мүнәсибетлер берилген.\n«Кишкене шаҳзада» ҳақыйқатында да ертеклик белгилерге ийе: қаҳарманның фантастикалық саяхаты, ертеклик персонажлар – Түлки, Жылан, Роза. Соны да айтыў керек, бул ертектиң барлық қаҳарманларының прототиплери бар. Кишкене шаҳзада – бул жазыўшының өмирбаянлық образы. Кишкене шаҳзада сүйетуғын Роза – бул оның сулыў, бирақ минези шеп, шарбая ҳаялы латинамерикалы нашар Консуэло. Түлки – Антуанның жақын досларының бири Сильвия Рейнхардт, бул ҳаял Антуанға өмириниң қыйын пайтларында жәрдемлесип турған.\nУсы ертеклик сюжет арқалы жазыўшы адамлар жәмийетиниң әдеп-икрамлылық проблемаларын шешеди.\nФольклорлық қыялый ертеклерде шаҳзада яр ҳәм бахыт излеп жер шарлайды.\nЖазыўшы фольклорлық үлгини пайдаланып, философиялық ертек дөретти – бунда ол жақсылық ҳәм жаманлық, өмир ҳәм өлим, муҳаббат ҳәм гөззаллық, дослық ҳәм жеккелик, шахс ҳәм аламанның өзара мүнәсибетлери мәселелелерин алып қарайды, улыўма инсан барлығын белгилейтуғын проблемаларды аллегориялық, метафоралық образлар арқалы ашып береди.\nБул – даналық ҳәм инсаныйлық ертеги. Бул ертектиң дөретиўшиси шайыр ҳәм философ.\nАнтуан де Сент-Экзюперидиң «Кишкене шаҳзада» шығармасы дүньядағы ең көп тиллерге аўдарылған ҳәм көп нусқада тараған шығармалардың бири. Ертек дүньяның 300 ден аслам тиллери ҳәм диалектлерине аўдарылған.\nМине, енди қарақалпақ оқыўшылары да бул әжайып шығарманы өз ана тилинде оқыў имканиятына ийе болып отыр.\nДүньяның 300 ден аслам тиллерине аўдармаланған китап енди ...


02 апрел 2020, Тошкент вақти: 10:57\nЎмариб, пуллаб юборилган картиналар орасида Александр Николаевнинг "Девушка с фруктами" асари ҳам бўлган.\nЖиноят ишлари бўйича Яккасарой тумани суди Ўзбекистон давлат санъат музейи бош муҳофизи Мирфайз Усмоновни 9 йилу 3 ойга озодликдан маҳрум қилди. Тошкент шаҳар прокуратураси вакили Темур Нормуҳаммедовнинг Ўзбекистон расмий матбуотига билдиришича, музей мансабдори 1999 йилдан 2014 йилга қадар музейнинг кўплаб нодир асарларини сотиб юбориб, давлатга жуда ката миқдорда зарар келтирган.\nЎзбекистон Давлат санъат музейида ноёб картина ва экспонатлар ўғирлаб сотилаётгани ҳақида Озодлик жорий йил май ойида хабар қилган эди.\nКоронавирусдан касалланганлар сони 187 нафарга етди\nСоғлиқни сақлаш вазирлигининг 2 апрель куни Тошкент вақти билан соат 10да берган маълумотида айтилишича, Ўзбекистонда коронавирус инфекцияси аниқланган шахслар сони 6 тага ошди.\nБу билан коронавирусдан касалланганлар сони 187 нафарни ташкил этди.\nБаёнотда айтилишича,вилоят, туман, шаҳар молия ва ғазначилик бўлимлари ўз фаолиятини одатдагидек давом эттиради.\nФевраль ойида ҳам Самарқанд палов қимматлиги бўйича биринчи ўринда бўлган. Февралда энг арзон палов Сурхандарёда қайд этилган эди.


ЎзА - Ўзбекистонга пляж футболи қайтди\n17.07.2018 10:35 Чоп этиш версияси\nЎзбекистонга пляж футболи қайтди\nПляж футболи деганда кўз олдимизда фақат Бразилия гавдаланади. Тўғрида, жаҳонга танилган мана-ман деган бразилиялик футболчи болалигидан қумли майдонда тўп тепиб катта бўлганини, пляж футболида камол топганини кўп хотирлайди.\nБундай ҳолатни биламиз, эшитганмиз-у лекин вақти келиб ўзимизда ҳам футболнинг бу кўриниши пайдо бўлишига, оммалашишига ишонгимиз келмас эди. Бундан ўн йилларча олдин Ўзбекистонда ҳам пляж футболи бўйича расмий мусобақа ўтказишга киришилди. Пляж футболига жой масаласида Қарши шаҳрида янги таъмирдан чиққан ва Вилоят болалар ва аёллар спорт марказига айлантирилган собиқ “Геолог” стадионининг бир бурчаги танланди. Тезликда иш бошланди: тонна-тонна ташландилар ташқарига олиб чиқилди, юзлаб юк машиналарда қум келтирилди, томошабинлар учун ўриндиқлар, ҳакамлар ва футболчилар учун ечиниб-кийиниш хоналари барпо этилди. Қарабсизки, хорижникидан қолишмайдиган бинойидек пляж футбол майдони пайдо бўлди.\nЭркаклар ва аёллар ўртасида мамлакат чемпионати ва Кубок ўйинлари ўтказила бошланди. Ҳар иккаласида ҳам ўнга яқин жамоалар иштирок этар, ғолиблик аксарият мавсумларда мезбонларга насиб қиларди. Ҳатто пляж футболи бўйича икки йилда бир ўтказиладиган Жаҳон чемпионати саралаш ўйинларига саралаб олинган Ўзбекистон терма жамоаси аъзолари ҳам айнан шу майдонда, айнан чемпионат ва кубок ўйинларида тобланарди.\nНима бўлди-ю, мусобақаларга “кўз тегди”. 2012 йилда аввалига эркаклар ўртасидаги турнирлар барҳам топди, бир йил ўтиб эса аёллар мусобақалари ҳам таппа-тақ тўхтади. Орада салкам беш йил ўтибди. Ўзбекистон футбол ассоциациясидаги ислоҳотлар сабаб мазкур спорт ўйин яна тикланмоқда, яна расмий мусобақалар ўтказилиши йўлга қўйилмоқда.\nЖорий йилнинг 17-21 июль кунлари Ўзбекистонда расмий мусобақа ўтказиш талабига жавоб берувчи ягона пляж майдони – Қаршидаги “Геолог” спорт мажмуаси пляж майдонида эркаклар ўртасида Ўзбекистон Кубоги мусобақаси ташкил этилмоқда.\nКеча мазкур мусобақага қуръа ташлаш маросими ўтказилди. Унда 12 та жамоа иштирок этадиган бўлди. Булар:\n“А” гуруҳи – “Касби” (Касби тумани, “Машъал” клуби қошидаги футбол мактаби мураббийлари), “Локомотив” (Қаршидаги шу номдаги спорт клуби), “Бинокор” (Қашқадарё биринчилиги иштирокчиси).\n“В” гуруҳи – “Қарши” (“Бинокор-2” жамоаси), “Пўлати” (Косон туманидаги “Бунёдкор” профессионал спорт клуби), “Когон” (Бухоро вилояти Когон шаҳридаги профессионал футзал жамоаси).\n“С” гуруҳи – “Нишон” (Суперлигадаги “Насаф” клуби қошидаги футбол мактаби мураббийлари), “Косон” (вилоят биринчилиги иштирокчиси), “Самарқанд” (Самарқанд вилоят биринчилигида иштирок этаётган жамоалар мураббийлари терма жамоаси).\n“D” гуруҳи – “Машъал” (Про-лигадаги “Машъал” футбол академияси мураббийлари), “Насаф” (Суперлигадаги “Насаф” футбол академияси мураббийлари), “Адолат” (Қашқадарё вилоят хавфсизлик хизмати ходимлари).\nБугун мусобақага старт берилади.


Тишлари ўтмади. “UzAuto Motors" яна судда ғолиб бўлди | Qalampir.uz\nТишлари ўтмади. “UzAuto Motors" яна судда ғолиб бўлди\nЖамият\t18 Декабрь 2020 15:43 25169\nЎзбекистон Республикаси Монополияга қарши курашиш қўмитаси ва “UzAuto Motors” компанияси ўртасида суд жараёнлари давом этмоқда. Тошкент шаҳар маъмурий суди апелляция инстанциясининг иш юритувида аризачи – “UzAuto Motors” акциядорлик жамиятининг жавобгар – Ўзбекистон Республикаси Монополияга қарши курашиш қўмитасига нисбатан махсус комиссиясининг 21/31-сонли иш бўйича жорий йилнинг 19 августидаги қарорини ҳақиқий эмас деб топиш ҳақидаги маъмурий иш юзасидан суднинг 2020 йил 30 октябрдаги ҳал қилув қарорига нисбатан жавобгар томонидан келтирилган апелляция шикояти жорий йилнинг 18 декабрь куни мазмунан кўриб чиқилган. Бу ҳақда Олий суд Матбуот хизмати хабар бермоқда.\nМаълум қилинишича, ушбу суд мажлисида жавобгар вакиллари томонидан апелляция шикоятига қўшимча тақдим этилиб, тарафлар ўртасида муҳокама қилиниб иш юритувига қабул қилинган. “UzAuto Motors” акциядорлик жамияти вакилларининг жавобгар томонидан келтирилган апелляция шикояти юзасидан эътирозлари тингланган.\nАпелляция судлов ҳайъати тарафларнинг тушунтиришлари ва прокурорнинг фикрини эшитиб, ишни кўриш натижаси бўйича қарор қабул қилган.\nҚарорга кўра, биринчи инстанция судининг 2020 йил 30 октябрдаги ҳал қилувчи қарори ва хусусий ажрими ўзгаришсиз, келтирилган апелляция шикояти қаноатлантирилмасдан қолдирилган. Шунингдек, судлов ҳайъати ишни кўришда тараф сифатида “Azimavtomotive” МЧЖ ва истеъмолчиларни учинчи шахс сифатида жалб этиш тўғрисидаги илтимосномани рад этилганини эълон қилган.\nСуднинг қарори эълон қилинганидан сўнг, тарафларга нима сабабдан судлов ҳайъати ушбу хулосага келганлиги ва қарорга нисбатан шикоят бериш муддати ва тартиби тўғрисида тушунтириш берилган.\n22 Июль 20:43 32791\n23 Июль 10:05 20173